open-index/open-wikipedia-markdown huggingface dataset:
స్విస్ సమాఖ్య రైల్వేలు

**స్విస్ సమాఖ్య రైల్వేలు** స్విట్జర్లాండ్ జాతీయ రైల్వే సంస్థ. ఆంగ్లంలో దీనిని స్విస్ ఫెడరల్ రైల్వేస్ (**Swiss Federal Railways)** అని పిలుస్తారు. దాని జర్మన్, ఫ్రెంచ్, ఇటాలియన్ పేర్ల పొడి అక్షరాలను (*ఎస్.బి.బి.   సి.ఎఫ్.ఎఫ్.    ఎఫ్.ఎఫ్.ఎస్*) గా సూచిస్తారు. రోమాన్ష్ పేరు, వయాఫయర్స్ ఫెడరాలాస్ స్విజ్రాస్ ను అధికారికంగా ఉపయోగించడం లేదు.

ఈ సంస్థ ప్రధాన కార్యాలయం బెర్న్‌లో ఉంది. మొదట్లో ఇది ప్రభుత్వ సంస్థగా ఉండేది. 1999 లో దీన్ని ప్రత్యేక స్టాక్ కార్పొరేషనుగా మార్చారు. దీనిలో వాటాదారులు స్విస్ సమాఖ్య, స్విస్ క్యాంటన్లు (రాష్ట్రాలు).

వినియోగ విస్తృతికి, సేవల్లో నాణ్యతకు, భద్రతా ప్రమాణాలకు గాను 2017 లో ఐరోపా జాతీయ యూరోపియన్ రైలు వ్యవస్థలలో ఎస్.బి.బి. మొదటి స్థానంలో ఉంది. ఫ్రెంచ్ ఎస్.ఎన్.సి.ఎఫ్, స్పానిష్ రెన్ఫే వంటి యూరోపియన్ రైలు ఆపరేటర్లు అత్యంత వేగవంతమైన రైళ్ళ నిర్మాణంపై దృష్టి పెట్టగా, ఎస్.బి.బి. మాత్రం తన సాంప్రదాయిక రైలు నెట్‌వర్కు విశ్వసనీయతపైన, సేవల నాణ్యతపైనా పెట్టుబడి పెట్టింది. ప్యాసింజర్ రైలుతో పాటు, ఎస్బిబి కార్గో, ఫ్రైవేట్ రైలు సేవలను కూడా నిర్వహిస్తుంది. ఈ సంస్థకు స్విట్జర్లాండ్లో చాలా రియల్ ఎస్టేట్ ఆస్తులు ఉన్నాయి.

## See also

* List of stock used by Swiss Federal Railways
* PostBus Switzerland
* Rail transport in Switzerland
* Swiss Travel System
* Public transport in Switzerland
* Gotthardbahn
* Gotthard Base Tunnel
* Lötschberg Base Tunnel
* Rail 2000
* NRLA
-->
## మూలాలు

### సూచనలు

## బయటి లింకులు

*English SBB website
**Trafimage maps (SBB and non-SBB routes) 
**We are SBB 
*The SBB cargo website
*The CityNightLine website in German, Dutch, or English
*
వీణా టాండన్

**వీణా టాండన్** (జననం: సెప్టెంబర్ 7, 1949) ఈమె పరాన్నజీవుల శాస్త్రవేత్త, విద్యావేత్త. ఈమె పద్మశ్రీ పురస్కార గ్రహీత.

## తొలినాళ్ళ జీవితం
ఈమె 1949 సెప్టెంబర్ 7 న ఉత్తరాఖండ్ రాష్ట్రంలోని కాశీపూర్ లో జన్మించింది. ఈమె 1967 లో చండీఘర్ లోని పంజాబ్ విశ్వవిద్యాలయం నుండి జువాలజీ (బిఎస్సి-హోన్స్) లో డిగ్రీ  విద్యను పూర్తిచేసింది. ఈమె 1968 లో మాస్టర్స్ డిగ్రీ (ఎంఎస్సి) పూర్తి చేసింది. 1973 లో పంజాబ్ విశ్వవిద్యాలయం నుండి తన పి.హెచ్.డి ని పూర్తిచేసింది. ఈమె హిమాచల్ విశ్వవిద్యాలయంలో అసిస్టెంట్ ప్రొఫెసర్‌గా తన వృత్తిని ప్రారంభించింది. తరువాత షిల్లాంగ్‌లోని నార్త్ ఈస్టర్న్ హిల్ విశ్వవిద్యాలయంలో తన పదవి విరమణ వరకు జువాలజీ విభాగానికి అసిస్టెంట్ ప్రొఫెసర్‌గా పనిచేసింది. తన పదవీ విరమణ తరువాత, లక్నోలోని బయోటెక్ పార్కులో చేరారు. ఈమె నేషనల్ అకాడమీ ఆఫ్ సైన్సెస్ సీనియర్ శాస్త్రవేత్తగా ప్లాటినం జూబ్లీ ఫెలోషిప్ పై హెల్మిన్థాలజికల్ పరిశోధనలను కొనసాగించారు. ఈమె ఈశాన్య భారతదేశం హెల్మిన్త్ పరాన్నజీవి సమాచార డేటాబేస్ (NEIHPID) తయారీలో పాల్గొన్న DIT - నార్త్-ఈస్ట్ పరాన్నజీవి సమాచార విశ్లేషణ కేంద్రం యొక్క ప్రధాన పరిశోధకురాలు. ఈమె పిక్టోరియల్ గైడ్ టు ట్రెమాటోడ్స్ ఆఫ్ లైవ్‌స్టాక్ అండ్ పౌల్ట్రీ ఇన్ ఇండియా, వెదురు పుష్పించే, ఎలుకల నియంత్రణ అనే రెండు పుస్తకాలను ఆమె రచించారు. ఈమె పరిశోధనలు 340 కి పైగా వ్యాసాలు జాతీయ, అంతర్జాతీయ పత్రికల్లో ప్రచురించబడ్డాయి. ఆమె ఈశాన్య భారతదేశం హెల్మిన్త్ పరాన్నజీవి సమాచార డేటాబేస్ (NEIHPID) యొక్క సహ రచయిత: హెల్మిన్త్ పరాన్నజీవుల కొరకు నాలెడ్జ్ బేస్, ఈ ప్రాంతం యొక్క పరాన్నజీవి జీవవైవిధ్యానికి సంబంధించిన డేటాబేస్, ప్రభుత్వానికి శాస్త్రీయ సలహా కమిటీ సభ్యురాలిగా పనిచేశారు.

## పురస్కారాలు, గుర్తింపులు

ఈమెను 1998లో నేషనల్ అకాడమీ ఆఫ్ సైన్సెస్ ఫెలోగా ఎన్నుకుంది. ఈమెను 2005 లో ఇండియన్ సొసైటీ ఫర్ పారాసిటాలజీకి ఫెలో ఎన్నికైంది. ఈ.కె జానకి అమల్ పురస్కార గ్రహీత. ఈమెకు 2011 లో ఇండియన్ సొసైటీ ఫర్ పారాసిటాలజీ యొక్క జీవితకాల సాఫల్య పురస్కారం. ఈమెకు భారత ప్రభుత్వం నాలుగవ అత్యున్నత పౌర పురస్కారం అయినటువంటి పద్మశ్రీ పురస్కారంతో సత్కరించింది.

## మరిన్ని విశేషాలు
ఈమె నార్త్ ఈస్టర్న్ హిల్ విశ్వవిద్యాలయంలో జువాలజీ విభాగంలో మాజీ ప్రొఫెసర్. ఈమె హెల్మిన్త్ పరాన్నజీవి సమాచార డేటాబేస్కు ప్రధాన ప్రేరేపకురాలిగా పనిచేసింది. ఈమె అనేక విశ్వవిద్యాలయాల్లో సైన్స్ కార్యక్రమాల్లో ప్రారంభ ఉపన్యాసాలు ఇచ్చింది. అందులో గువహతి విశ్వవిద్యాలయం యొక్క ప్రొఫెసర్ ఆర్.పి.చౌదరి ఎండోమెంట్ లెక్చర్, కోల్‌కతాలోని జూలాజికల్ సొసైటీ లాంటి వాటిలో ప్రారంభ ఉపన్యాసాలు ఇచ్చింది. ఈమె ఆహార విలువ కలిగిన జంతువులను ప్రభావితం చేసే పురుగు అంటువ్యాధులపై అనేక పరిశోధనలు చేసింది. ఈమె పరాన్నజీవి శాస్త్రంపై రెండు పుస్తకాలు, అనేక వ్యాసాలను ప్రచురించారు.

## వ్యక్తిగత జీవితం
ఈమె నార్త్ ఈస్టర్న్ హిల్ విశ్వవిద్యాలయం యొక్క మాజీ వైస్ ఛాన్సలర్ ప్రమోద్ టాండన్‌ను వివాహం చేసుకున్నారు. ఈ దంపతులకు కంప్యూటర్ ఇంజనీర్, రచయిత ప్రతీక్ టాండన్ కుమారుడు.

## మూలాలు

వర్గం:1949 జననాలు
వర్గం:పద్మశ్రీ పురస్కార గ్రహీతలు
కృష్ణాష్టమి (సినిమా)

**కృష్ణాష్టమి** 2016, ఫిబ్రవరి 19న విడుదలైన తెలుగు చలనచిత్రం. శ్రీ వెంకటేశ్వర క్రియేషన్స్ పతాకంపై దిల్ రాజు నిర్మాణ సారథ్యంలో వాసు వర్మ దర్శకత్వం వహించిన ఈ చిత్రంలో సునీల్, నిక్కీ గల్రానీ, డింపల్ చొపడా ప్రధాన పాత్రల్లో నటించగా, దినేష్ సంగీతం అందించాడు.

## కథా సారాంశం
చిన్నప్పటి నుంచి తన కుటుంబానికి దూరంగా ఉన్న కృష్ణవరప్రసాద్ (సునీల్) అమెరికాలోనే చదువుకుని అక్కడే పెద్దవాడవుతాడు. కృష్ణవరప్రసాద్ భారతదేశానికి రాకుండా అమెరికాలోనే ఉండేందుకు కృష్ణ పెళ్లి కూడా అక్కడే చేయాలనుకుంటారు. కానీ, కృష్ణ అక్కడినుండి భారతదేశానికి బయల్దేరుతాడు. దారి మధ్యలో కలిసిన పల్లవి (నిక్కి గల్రాని)ని తొలిచూపులోనే ప్రేమిస్తాడు. ఇక్కడికి రాగానే కృష్ణ మీద అటాక్ జరుగుతుంది. ఆ ప్రమాదంలో గాయపడిన అజయ్ (అజయ్) ని ఇంటికి తీసుకుని వెళ్లగా, ఆ ఇంటివారే తన మీద అటాక్ చేయించాడని కృష్ణకు తెలుస్తుంది. అసలు, కృష్ణ మీద ఎందుకు అటాక్ చేశారు, అతణ్ని అమెరికాలోనే ఎందుకు చదివించాల్సివచ్చింది, ఆ తరువాత ఏం జరిగింది అన్నది మిగతా కథ.

## నటవర్గం

* సునీల్ (కృష్ణ వర ప్రసాద్)
* నిక్కీ గల్రానీ (పల్లవి)
* డింపల్ చొపడా (ప్రియ)
* అశుతోష్ రాణా
* ముకేష్ రుషి
* పవిత్ర లోకేష్
* తులసి
* పోసాని కృష్ణ మురళి
* బ్రహ్మానందం
* సప్తగిరి
* పృథ్వీ
* హర్ష
* అజయ్
* చందు తుములూరు
*శివన్నారాయణ నారిపెద్ది

## సాంకేతికవర్గం
* దర్శకత్వం: వాసు వర్మ
* నిర్మాత: దిల్ రాజు
* సంగీతం: దినేష్
* ఛాయాగ్రహణం: ఛోటా కె. నాయుడు
* నిర్మాణ సంస్థ: శ్రీ వెంకటేశ్వర క్రియేషన్స్

## పాటలు
రాజమండ్రిలో ఉన్న *గోదావరి ఇన్స్టిట్యూట్ అఫ్ ఇంజనీరింగ్ అండ్ టెక్నాలజీ*లో జరిగిన *మైత్రీ* వారికోత్సవంతో ఈ చిత్ర పాటలు, ట్రైలర్ విడుదల చేయబడింది.

## వసూళ్ళు
### భారతదేశంలో
ఈ చిత్రంలో తొలిరోజు ఆంధ్ర ప్రదేశ్, తెలంగాణ రాష్ట్రాల్లో రూ. 3.5 కోట్లు వసూలు చేసి, సునీల్‌కు మర్యాద రామన్న సినిమా తర్వాత అత్యధిక వసూళ్ళు చేసిన రెండవ ఉత్తమచిత్రంగా నిలిచంది. ఈ చిత్రం తొలివారంలో రూ. 6 కోట్లు వసూలు చేసింది.

### విదేశాల్లో
తొలివారంలో యునైటెడ్ లో బాక్సాఫీస్ 29,382 డాలర్లు వసూలు చేసింది.

## మూలాలు

## ఇతర లంకెలు
* 

వర్గం:తెలుగు కుటుంబకథా సినిమాలు
వర్గం:దిల్ రాజు నిర్మించిన సినిమాలు
వర్గం:సునీల్ నటించిన సినిమాలు
వర్గం:పోసాని కృష్ణ మురళి సినిమాలు
వర్గం:బ్రహ్మానందం నటించిన సినిమాలు
వర్గం:తెలుగు ప్రేమకథా సినిమాలు
సుబ్రహ్మణ్యం జైశంకర్

**సుబ్రహ్మణ్యం జైశంకర్** (జననం 1955 జనవరి 9) ఒక భారతీయ దౌత్యవేత్త, రాజకీయ నాయకుడు. అతను 2019 మే 31 నుండి భారత ప్రభుత్వంలో విదేశాంగ మంత్రిగా పనిచేస్తున్నాడు. అతను భారతీయ జనతా పార్టీ సభ్యుడు. గుజరాత్‌కు ప్రాతినిధ్యం వహిస్తూ 2019 జూలై 5 నుండి రాజ్యసభలో భారత పార్లమెంటు సభ్యునిగా వ్యవహరిస్తున్నాడు. అతను గతంలో విదేశాంగ కార్యదర్శిగా 2015 జనవరి నుండి  2018 జనవరి వరకు పనిచేశాడు.

1977లో భారత విదేశాంగ సేవ అధికారిగా ప్రభుత్వోద్యోగంలో చేరాడు. 2014-2015 సంవత్సరాల్లో యునైటెడ్ స్టేట్స్ ఆఫ్ అమెరికాలో, 2009-2013 చైనాలో, 2001-04 చెక్ రిపబ్లిక్లో భారత రాయబారిగా పనిచేశాడు. 2007-09లో సింగపూర్ దేశానికి భారత హై కమిషనర్ గా పనిచేశాడు. ఇండో-అమెరికన్ అణు ఒప్పందానికి సంబంధించిన సంప్రదింపుల్లో కీలక పాత్ర పోషించాడు.

పదవీ విరమణ అనంతరం టాటా సన్స్ కంపెనీలో గ్లోబల్ కార్పొరేట్ అఫైర్స్ విభాగానికి అధ్యక్షునిగా చేరాడు. 2019లో అతన్ని భారతదేశంలో పౌరపురస్కారాల్లో నాలుగవ స్థాయిదైన పద్మశ్రీతో ప్రభుత్వం సత్కరించింది. 2019 మే 30న ప్రధానమంత్రి మోడీ రెండవ మంత్రివర్గంలో క్యాబినెట్ మంత్రిగా ప్రమాణ స్వీకారం చేశాడు. 2019 మే 31న విదేశాంగ వ్యవహారాల మంత్రిగా పదవీ స్వీకారం చేశాడు. క్యాబినెట్ మంత్రిగా విదేశాంగ శాఖ బాధ్యతలు స్వీకరించిన రెండవ మాజీ విదేశాంగ శాఖ కార్యదర్శిగా నిలిచాడు.

**వ్రాసిన పుస్తకాలు** 

విస్తృతంగా ప్రశంసలు పొందిన బెస్ట్ సెల్లింగ్ పుస్తకాలను రాశారు: 

2020లో ప్రచురించబడిన ది ఇండియా వే: స్ట్రాటజీస్ ఫర్ యాన్ అన్‌సర్టైన్ వరల్డ్ 

2024లో ప్రచురించబడిన వై భారత్ మ్యాటర్స్.

## మూలాలు


వర్గం:జీవిస్తున్న ప్రజలు
వర్గం:1955 జననాలు
ఆంధ్రప్రదేశ్ ఉన్నత న్యాయస్థానం

**ఆంధ్రప్రదేశ్ ఉన్నత న్యాయస్థానం,** 2019 లో అవశేష ఆంధ్రప్రదేశ్ కొరకు ఏర్పాటు చేసిన ఉన్నత న్యాయస్థానం. అంతకుముందు హైదరాబాదు లోని ఉమ్మడి ఆంధ్రప్రదేశ్ హైకోర్టు, ఆంధ్రప్రదేశ్ హైకోర్టుగా పనిచేసేది. ఇది ఆంధ్రప్రదేశ్ రాజధాని అమరావతిలో నెలకొని ఉంది. "జ్యుడిషియల్" హైకోర్టు భవనం

## చరిత్ర
1954 సంవత్సరంలో మద్రాసు ప్రెసిడెన్సీ నుంచి విడిపోయి, ఆంధ్ర రాష్ట్రం ఏర్పడ్డప్పుడు దీన్ని స్థాపించారు. 1956 నాటికి ఆంధ్ర హైకోర్టు గుంటూరులో ఉండేది. ఆంధ్ర రాష్ట్రం, హైదరాబాద్ రాష్ట్రం తర్వాత కలిసిపోయి ఆంధ్రప్రదేశ్ ఏర్పడ్డాకా దీన్ని ఆంధ్రప్రదేశ్ రాజధాని హైదరాబాద్‌కు తరలించారు. 2014లో ఆంధ్రప్రదేశ్ రాష్ట్రం తెలంగాణ, ఆంధ్రప్రదేశ్‌లుగా విడిపోయాకా, ఆంధ్రప్రదేశ్ పునర్వ్యవస్థీకరణ చట్టం 2014 ప్రకారం ఆంధప్రదేశ్‌కు ప్రత్యేకించి హైకోర్టు ఏర్పాటుచేసేదాకా, హైదరాబాద్‌లోని హైకోర్టు ఉమ్మడి న్యాయస్థానంగా కొనసాగింది. రాష్ట్రపతి ఉత్తర్వులతో 2019 జనవరి 1న ఆంధ్రప్రదేశ్ పునర్వ్యవస్థీకరణ చట్టం 2014 ప్రకారం ఆంధ్రప్రదేశ్ హైకోర్టు ఏర్పాటైంది. దీన్ని ఆంధ్రప్రదేశ్ రాజధాని అమరావతిలో నెలకొల్పారు. సి. ప్రవీణ్ కుమార్ ఆంధ్రప్రదేశ్ (విభజన తర్వాత) ఏర్పడ్డ ఆంధ్రప్రదేశ్ హైకోర్టుకు తొలి తాత్కాలిక ప్రధాన న్యాయమూర్తిగా 2019 జనవరి 1 న నియమించబడ్డాడు. 2019 అక్టోబరు 7 న నేలపాడులో కొత్తగా నిర్మించిన హైకోర్ట్, న్యాయమూర్తులతో కొలువుదీరిన తరువాత, గవర్నర్ ప్రధాన న్యాయమూర్తిగా జస్టిస్ మహేశ్వరితో ప్రమాణం చేయించాడు. 2021 జనవరి 6న అరూప్ కుమార్ గోస్వామి మూడవ ప్రధాన న్యాయమూర్తిగా ప్రమాణం చేశాడు.

## భౌగోళికం
ఆంధ్రప్రదేశ్ హైకోర్టు అమరావతిలో అంతర్భాగమైన నేలపాడు వద్ద నెలకొంది. కృష్ణా నదికి 6.4 కిలోమీటర్ల దూరంలో ఉంది.

## ప్రధాన న్యాయమూర్తులు
*చాగరి ప్రవీణ్ కుమార్ తాత్కాలిక ప్రధాన న్యాయమూర్తి - 2019 జనవరి 1 నుండి 2019 అక్టోబరు 6
*జితేంద్ర కుమార్ మహేశ్వరి 2019 అక్టోబరు 7 – 2021 జనవరి 5
*అరూప్ కుమార్ గోస్వామి 2021 జనవరి 6- 2021 అక్టోబరు 12
*ప్రశాంత్‌ కుమార్‌ మిశ్రా 2021 అక్టోబరు 13- 2023 మే 18
*ఆకుల వెంకట శేష సాయి 2023 మే 19 - 25 జూలై 2023
* ధీరజ్ సింగ్ ఠాకూర్ - 25 జూలై 2023

## హైకోర్టు న్యాయమూర్తులు
*జె.ఉమాదేవి
*కన్నెగంటి లలిత
*బొప్పూడి కృష్ణ మోహన్
*కంచిరెడ్డి సురేష్ రెడ్డి
*నైనాల జయసూర్య
*దొనడి రమేశ్
*బట్టు దేవానంద్
*రావు రఘునందన్ రావు
*సరస వెంకటనారాయణ భట్టి (2013, ఏప్రిల్ 12 – 2019, మార్చి 18)
*కొనకంటి శ్రీనివాస రెడ్డి - 2022 ఫిబ్రవరి 14 - ప్రస్తుతం
*తర్లాడ రాజశేఖర రావు - 2022 ఫిబ్రవరి 14 - ప్రస్తుతం
*వడ్డిబోయిన సుజాత - 2022 ఫిబ్రవరి 14 - ప్రస్తుతం
*గన్నమనేని రామకృష్ణ ప్రసాద్‌ - 2022 ఫిబ్రవరి 14 - ప్రస్తుతం
*సత్తి సుబ్బారెడ్డి - 2022 ఫిబ్రవరి 14 - ప్రస్తుతం
*నిమ్మగడ్డ వెంకటేశ్వర్లు - 2022 ఫిబ్రవరి 14 - ప్రస్తుతం
*చీమలపాటి రవి - 2022 ఫిబ్రవరి 14 - ప్రస్తుతం
*యడవల్లి లక్ష్మణరావు
*అవధానం హరిహరనాథశర్మ

## మాజీ న్యాయమూర్తులు
* నక్కా బాలయోగి - 2017 జనవరి 17 నుండి 2019 జనవరి 14 
* టి.రజనీ - 2017 జనవరి 1 నుండి 2020 నవంబరు 5
*రాకేష్ కుమార్ - 2019 నవంబరు 8 నుండి 2020 డిసెంబరు 31
*మటం వెంకటరమణ- 2019 జూన్ 20 నుండి 2022 ఫిబ్రవరి 11
*అషానుద్దీన్ అమానుల్లా - 2021 అక్టోబరు 10 – 2022 జూన్ 20
## సుప్రీం కోర్టు కొలీజియం సిఫార్సు
*
*

## మూలాలు



## ఇవి కూడా చూడండి.
*భారతదేశంలోని ఉన్నత న్యాయస్థానాల జాబితా.
*భారతదేశ అత్యున్నత న్యాయస్థానం
*తెలంగాణ ఉన్నత న్యాయస్థానం
## వెలుపలి లంకెలు

వర్గం:న్యాయ శాస్త్రము
వర్గం:భారతీయ న్యాయవ్యవస్థ
వర్గం:ఆంధ్రప్రదేశ్
వర్గం:భారతదేశ ఉన్నత న్యాయస్థానాలు
నరేంద్ర సింగ్ తోమార్

**నరేంద్రసింగ్ తోమర్** (జననం: 1957 జూన్ 12) ఒక భారతీయ రాజకీయ నాయకుడు. అతను భారతీయ జనతా పార్టీ నాయకుడు, మధ్య ప్రదేశ్ శాసనసభ సభ్యుడు.అతను మెరానా నుండి 2009, 2019 లోక్‌సభ ఎన్నికలలో 15వ 17వ లోక్‌సభలకు, గ్వాలియర్ లోక్‌సభ నియోజకవర్గం నుండి 2014 లోకసభ నుండి 16 లోక్‌సభ సభ్యుడుగా ఎన్నికయ్యాడు. ఇతను మాజీ వ్యవసాయ, రైతు సంక్షేమ శాఖ మంత్రి. అతను మొదటి, రెండవ మోడీ మంత్రిత్వశాఖల వివిధ కాలాలలో భారత ప్రభుత్వంలో గ్రామీణాభివృద్ధి మంత్రి, పంచాయతీ రాజ్ మంత్రి, గనుల మంత్రి, పార్లమెంటరీ వ్యవహారాల మంత్రిగా పనిచేసారు.  

నరేంద్ర సింగ్ తోమార్ ప్రస్తుతం మధ్య ప్రదేశ్ 16వ శాసనసభ స్పీకరుగా 2023 డిసెంబరు 20 నుండి అధికారంలో ఉన్నారు.  

## ప్రారంభ జీవితం, విద్యాభ్యాసం
1957 జూన్ 12న మధ్యప్రదేశ్ రాష్ట్రంలో గ్వాలియర్ జిల్లాలోని మోరార్ గ్రామంలో మున్షీ సింగ్ తోమార్, శారదా దేవి తోమార్ దంపతులకు సంతానంగా మోరార్ జన్మించాడు. జివాజీ విశ్వవిద్యాలయం నుంచి గ్రాడ్యుయేట్ అయ్యాడు. అతని భార్య పేరు కిరణ్. ఈ దంపతులకు ఇద్దరు కొడుకులు, ఒక కూతురు ఉన్నారు. ఇతనికి బాబూలాల్ గౌర్ *మున్నా భయ్యా* అన్న మారుపేరు పెట్టాడు.

## రాజకీయ జీవితం
2014 మే 26న క్యాబినెట్ మంత్రిగా నరేంద్ర సింగ్ ప్రమాణస్వీకారం చేశాడు. నరేంద్ర మోడీ నేతృత్వంలోని మంత్రివర్గంలో 2014 మే 27న స్టీల్, గనులు, కార్మిక, ఉపాధి కేంద్ర మంత్రిగా (క్యాబినెట్ ర్యాంక్) నియమితుడయ్యాడు. 

2016 జూలై 5న, మోడీ రెండవ మంత్రివర్గ పునర్వ్యవస్థీకరణ సమయంలో నరేంద్ర మోడీ మంత్రిత్వ, నరేంద్ర సింగ్ తోమర్ స్థానంలో బీరేంద్ర సింగ్ ని నియమించి. అప్పటివరకూ బీరేంద్ర సింగ్ చేపట్టిన పంచాయితీ రాజ్, గ్రామీణాభివృద్ధి, మంచి నీరు, పరిశుభ్రతల మంత్రిగా, ఉక్కు శాఖ మంత్రి నరేంద్ర సింగ్ తోమర్ బీరేంద్ర సింగ్ స్థానంలో పంచాయతీ రాజ్, గ్రామీణాభివృద్ధి శాఖ, పారిశుధ్యం మంచినీటి శాఖలకు మంత్రిగా బాధ్యతలు స్వీకరించాడు. నరేంద్ర సింగ్ తోమర్ స్థానంలో పియుష్ గోయల్ గనుల మంత్రిగా (కేబినెట్ హోదాలేని స్వతంత్ర్య మంత్రి).  

2019 మే లో గ్రామీణాభివృద్ధి మంత్రిత్వ శాఖ, పంచాయతీ రాజ్ శాఖల మంత్రిగా కొనసాగాడు, అలానే వ్యవసాయ, రైతు సంక్షేమ మంత్రిత్వ శాఖ బాధ్యతలు స్వీకరించారు.  

## మూలాలు

వర్గం:16వ లోక్‌సభ సభ్యులు
వర్గం:జీవిస్తున్న ప్రజలు
వర్గం:1957 జననాలు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:15వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:భారత ప్రభుత్వ మంత్రులు
ఫింగరింగ్

ఫింగరింగ్ అనేది సాధారణంగా వల్వా స్త్రీగుహ్యాంకురంతో లేదా యోనిని వేళ్లు లేదంటే చేతుల ద్వారా లైంగికంగా ప్రేరేపించడం.

ఫింగరింగ్ అనేది సొంతగా తమనుతాము లేదా లైంగిక భాగస్వామి సహాయంతో చేస్తారు
లైంగిక భాగస్వామి యొక్క యోనిని ప్రేరేపించడం, పరస్పర హస్తప్రయోగంలో ఒక భాగం. ఇది లైంగిక ప్రేరేపణ లేదా కామోద్దీపన కోసం ఉపయోగించవచ్చు. ఫింగరింగ్ అనేది ఇతర లైంగిక చర్యలు లేదా సాన్నిహిత్య చర్యలతో అనుబంధంగా ఉపయోగించవచ్చు లేదా స్త్రీ భావప్రాప్తి సాధించడానికి వీలు కల్పిస్తుంది.

## ప్రేరేపించడం
యోని యొక్క భాగాలు ముఖ్యంగా స్త్రీగుహ్యాంకురము సున్నితమైన భాగాలు. స్త్రీకి భావప్రాప్తి సాధించడానికి యోని యొక్క మసాజ్, ముఖ్యంగా స్త్రీగుహ్యాంకురము అత్యంత సాధారణ మార్గం. 70-80% మంది మహిళలకు భావప్రాప్తి సాధించడానికి ప్రత్యక్ష స్త్రీగుహ్యాంకార ప్రేరేపణ అవసరమని అధ్యయనాలు సూచిస్తున్నాయి. స్త్రీగుహ్యాంకురము లేదా షాఫ్ట్ మసాజ్ చేయవచ్చు, సాధారణంగా స్త్రీగుహ్యాంకురము యొక్క చర్మం ద్వారా, పైకి క్రిందికి, ప్రక్క నుండి లేదా వృత్తాకార కదలికలను ఉపయోగించి మిగిలిన భాగాలు కూడా ఫింగరింగ్ ద్వారా ప్రేరేపించబడతాయి.

కొంతమంది మహిళలు "కమ్ హిథర్" విధానాన్ని భావప్రాప్తికి ముఖ్యమైన ఉత్ప్రేరకంగా పేర్కొన్నారు. ఈ సాంకేతికత మధ్య వేలు , కొన్నిసార్లు అదనంగా చూపుడు వేలు ఆమె జఘన ఎముక వైపు పైకి 
కలిగి ఉంటుంది. ఎదురుగా "ఇక్కడకు రండి" వంటి చేతి సంజ్ఞ చేస్తుంది. నిపుణులు యోనిలో చేతివేళ్లను దూర్చుకుని రాపిడి కలిగించుకోవడానికి ముందు చేతులు కడుక్కోవాలని సూచిస్తున్నారు. ముఖ్యంగా అవివాహితులైన స్త్రీలు ఫింగరింగ్ ఎక్కువగా చేసుకుంటూ ఉంటారు. కొందరు రోజూ కాకపోయినా వారంలో కనీసం రెండు మూడుసార్లు అయినా చేసుకుంటూ ఉంటారు.

## మూలాలు


## బయటి లింకులు
వర్గం:రతి భంగిమలు
షా (ఇంటి పేరు)

**షా** భారతీయ రాజవంశ ఇంటిపేరు. పర్షియన్ , ఇరాన్ ,  ఆసియా భారత ఉపఖండంలో 'రాజు కోసం ఉపయోగించే పదం. ఇది పెర్షియన్ భాష నుండి ఉద్భవించింది.షా అంటే  ఉన్నతమైన వ్యక్తి, రాజు అని అర్థం.**షా** కుల ప్రజలు ఎక్కువగా ఆసియాలో నివసిస్తున్నారు.షా ఇంటిపేరు కలిగిన వారు భారతదేశం , పాకిస్తాన్ , ఆఫ్ఘనిస్తాన్, ఇరాన్, నేపాల్లలో కూడా కనిపిస్తారు.

## షా ఇంటిపేరు ఉన్న వ్యక్తులు
*అమిత్ షా — భారతదేశ హోంమంత్రి
*అరవింద్ విక్టర్ షా — ఇంజనీర్, విద్యావేత్త శాస్త్రవేత్త.
*సయ్యద్ అబ్దుల్లా షా —పంజాబీ సూఫీ కవి. 
*హేతుల్ షా — భారత చెస్ ఆటగాడు
*ఫరా షా —పాకిస్తాన్ నటి
*ఫాతిమా షా — పాకిస్తాన్ వైద్యురాలు
*జవహర్ షా— భారతీయ హోమియోపతి
*మహేంద్ర బిర్ బిక్రమ్ షా —నేపాల్ చక్రవర్తి
*రాహిల్ షా —భారత క్రికెటర్
*రాజ్ షా —అమెరికా రాజకీయవేత్త
*సతీష్ బెరి-షా —భారతీయ చలనచిత్ర, టెలివిజన్ నటుడు

## మూలాలు

వర్గం:ఇంటిపేర్లు
వర్గం:కులాలు
ఎలుకా మజాకా

**ఎలుకా మజాకా** 2016, ఫిబ్రవరి 26న విడుదలైన తెలుగు హాస్య చలనచిత్రం. రేలంగి నరసింహారావు దర్శకత్వం వహించిన ఈ చిత్రంలో వెన్నెల కిషోర్, బ్రహ్మానందం, పావని, రఘుబాబు తదితరులు ప్రధాన పాత్రల్లో నటించగా, బల్లెపల్లి మోహన్ సంగీతం అందించాడు. నా ఫ్రెండ్స్ ఆర్ట్ మూవీస్ పతాకంపై మారెళ్ళ నరసింహారావు, వడ్డెంపూడి శ్రీనివాసరావు నిర్మించిన ఈ చిత్రం రేలంగి నరసింహరావుకు 75వ చిత్రం.

## కథా సారాశం
హైదరాబాద్‌లో జరిగే అనేక కార్యక్రమాలకు పూలు సరఫరా చేసే వ్యాపారం చేస్తున్న బాలు (వెన్నెల కిషోర్), చెప్పిన టైమ్‌కి రాకపోయినా, చెప్పిన పని చేయకపోయినా విచిత్రమైన కండిషన్లతో ఇబ్బంది పెట్టే రఘుబాబు కూతురిని ప్రేమిస్తాడు. ఈ క్రమంలోనే రఘుబాబు కండిషన్‌కు కట్టుబడి ఉండేందుకు వెన్నెల కిషోర్, వినాయకుడిని కూడా లెక్కచేయకూడని పరిస్థితి వస్తుంది. దీంతో వినాయకుడి వాహనమైన ఎలుక అతడిని ఎలాగైనా శిక్షించాలని ఓ ఎలుక (బ్రహ్మానందం)ను అతడుండే ప్రదేశానికి పంపిస్తుంది.

కండిషన్స్ పెట్టే మామతోనే తట్టుకోవడం కష్టమనే పరిస్థితుల్లో వెన్నెల కిషోర్, ఈ ఎలుక పెట్టే ఇబ్బందులను కూడా ఎలా ఎదుర్కొన్నాడు? ఈ పరిస్థితులన్నీ అతడి కాపురంలో ఎలాంటి మార్పులు తెచ్చాయి? చివరకు వీటన్నింటినీ వెన్నెల కిషోర్ ఎలా ఎదుర్కొని బయటపడ్డాడు? అన్నది మిగతా కథ.

## నటవర్గం
* వెన్నెల కిషోర్ (బాలు)
* బ్రహ్మానందం (మూషిక)
* రఘుబాబు (చక్రవర్తి)
* పావని (స్వప్న)
* *పింగ్ పాంగ్* సూర్య (సూర్య)
* శోభ (సమంత)
* అన్నపూర్ణ
* కొండవలస లక్ష్మణరావు
* *అల్లరి* సుభాషిణి
* తిరుపతి ప్రకాష్ 
* గీతాంజలి (రోజా)
* శ్రీలక్ష్మీ

## సాంకేతికవర్గం
* కథ, దర్శకత్వం: రేలంగి నరసింహారావు
* నిర్మాత: మారెళ్ళ నరసింహారావు, వడ్డెంపూడి శ్రీనివాసరావు
* చిత్రానువాదం: దివాకర్ బాబు, గంగోత్రి విశ్వనాథ్
* ఆధారం: ఇలాపావులూరి మురళీమోహన్ రావు రాసిన *ఎలుకా వచ్చే ఇల్లు భధ్రం*
* సంగీతం: బల్లెపల్లి మోహన్
* ఛాయాగ్రహణం: నాగేంద్ర కుమార్

## నిర్మాణం
ఇలాపావులూరి మురళీమోహన్ రావు రాసిన *ఎలుకా వచ్చే ఇల్లు భధ్రం* ఆధారంగా ఈ సినిమా రూపొందింది. దీనికి సంబంధించిన చిత్రానువాదాన్ని దివాకర్ బాబు రాశాడు.

నిర్మాతలు	మారెళ్ళ నరసింహారావు, వడ్డెంపూడి శ్రీనివాసరావు, నటి పావనికి ఇది తొలి చిత్రం. ఈ చిత్రంలో దాదాపు నలభై నిమిషాలపాటు కంప్యూటర్ గ్రాఫిక్స్ ఉన్నాయి. దర్శకుడు నరసింహారావు కంప్యూటర్ గ్రాఫిక్స్ తో పనిచేసిన మొదటి చిత్రం కావడంతో అమ్మోరు, దేవి పుత్రుడు, అంజి, అరుంధతి వంటి సినిమాల్లోని గ్రాఫిక్స్ సృష్టించిన దర్శకుడు కోడి రామకృష్ణ సలహా తీసుకున్నారు.

నాగేంద్ర కుమార్ గతంలో రేలంగి దర్శకత్వం వహించిన 16 సినిమాలకు ఛాయాగ్రాహకుడిగా పనిచేశాడు. తొలిసారిగా ఈ చిత్రానికి సంగీతం అందించిన బల్లెపల్లి మోహన్, గతంలో వందేమాతరం శ్రీనివాస్కు సహాయకుడిగా పనిచేశాడు. సగిలి సత్యనారాయణ రెడ్డి ఈ చిత్రానికి కంప్యూటర్ గ్రాఫిక్స్ అందించాడు.

## పాటలు
2015, నవంబరు 7న పాటల అవిష్కరణ జరిగింది. సినీ దర్శకుడు దాసరి నారాయణరావు పాటలను ఆవిష్కరించి, తొలి సీడీని రాజేంద్రప్రసాద్‌కు అందించాడు. ఈ కార్యక్రమంలో నటులు గిరిబాబు, విజయ నరేష్, దర్శకుడు సునీల్‌కుమార్ రెడ్డి తదితరులు పాల్గొన్నారు.

## మూలాలు

## ఇతర లంకెలు
* 

వర్గం:2016 తెలుగు సినిమాలు
వర్గం:తెలుగు హాస్య సినిమాలు
వర్గం:బ్రహ్మానందం నటించిన సినిమాలు
వర్గం:రఘుబాబు నటించిన సినిమాలు
వర్గం:కొండవలస లక్ష్మణరావు నటించిన సినిమాలు
జి.డి. యాదవ్

**జి.డి. యాదవ్** (జననం: సెప్టెంబరు 14, 1952) ఈయన భారతీయ రసాయన ఇంజనీర్, శాస్త్రవేత్త, విద్యావేత్త. ఈయన సూక్ష్మ పదార్ధాలపై పరిశోధన, రసాయన ప్రతిచర్యతో గ్యాస్ శోషణ  ఉత్ప్రేరకాలపై పరిశోధనలు చేసాడు. ఈయన పద్మశ్రీ పురస్కార గ్రహీత.

## తొలినాళ్ళ జీవితం
ఈయన 1952, సెప్టెంబరు 14 న దాదాసాహెబ్ కృష్ణాజీ-రుక్మిణి దంపతులకు మహారాష్ట్రలోని కొల్హాపూర్ జిల్లాలోని రాధనగరి తహసీల్ లోని అర్జున్వాడ అనే చిన్న గ్రామంలో  జన్మించాడు. ఈయన తన ప్రాథమిక విద్యను తన గ్రామంలోని స్థానిక పాఠశాలలో VII తరగతి వరకు తరువాత కొల్లాపూర్ లో పదవ తరగతి వరకు చదివాడు. ఈయన 1970 లో ముంబై విశ్వవిద్యాలయంలో యూనివర్శిటీ డిపార్ట్మెంట్ ఆఫ్ కెమికల్ టెక్నాలజీ (యుడిసిటి) లో కెమికల్ ఇంజనీరింగ్ విభాగంలో తన ఇంజనీరింగ్ విద్యను పూర్తిచేసాడు. తన విద్య అనంతరం ఇదే విశ్వవిద్యాలయంలో ఫ్యాకల్టీ సభ్యునిగా తన వృత్తిని ప్రారంభించాడు. ఈయన 1980 లో తన పిహెచ్‌డిని కెమికల్ ఇంజనీర్ మన్ మోహన్ శర్మ పర్యవేక్షణలో  అధ్యయనాలను కొనసాగించాడు. యు.కె లోని లౌబరో యూనివర్శిటీ ఆఫ్ టెక్నాలజీలో లెవర్‌హూల్మ్ ఫెలో (1980–81), యూనివర్శిటీ ఆఫ్ యూనివర్శిటీలో పనిచేశాడు. ఈయన అంటారియో యాస్ నేచురల్ సైన్సెస్ అండ్ ఇంజనీరింగ్ రీసెర్చ్ కౌన్సిల్ ఫెలో (1982–86), జోహన్సేన్ క్రాస్బీ విజిటింగ్ చైర్ ప్రొఫెసర్ ఆఫ్ కెమికల్ ఇంజనీరింగ్, మిచిగాన్ స్టేట్ యూనివర్శిటీ (2001–02),  విశిష్ట విజిటింగ్ స్కాలర్, ఆసియా ఇనిషియేటివ్ ఆఫ్ పర్డ్యూ యూనివర్శిటీ ప్రెసిడెంట్ (2007), విజిటింగ్ ప్రొఫెసర్ లుంగ్వా యూనివర్శిటీ ఆఫ్ సైన్స్ అండ్ టెక్నాలజీ, తైవాన్, దర్బారీ సేథ్ అకర్బన కెమికల్ టెక్నాలజీ ప్రొఫెసర్ (1996-2009), డిపార్ట్మెంట్ హెడ్, కెమికల్ ఇంజనీరింగ్ (2006-09), డైరెక్టర్, ఆర్టి మోడి విశిష్ట ప్రొఫెసర్ ఆఫ్ కెమికల్ టెక్నాలజీకి సిట్టింగ్ వైస్ ఛాన్సలర్ గా పనిచేశాడు.

## వ్యక్తిగత జీవితం
ఈయన వసంత వీరరాఘవన్ అయ్యర్‌ను వివాహం చేసుకున్నాడు, ఈ దంపతులకు విక్రమాదిత్య, గౌతమ్ అనే ఇద్దరు కుమారులు ఉన్నారు.
## పురస్కారాలు
ఎడవళత్ కక్కాడ్ జానకీ అమ్మాళ్ ఒక భారతీయ మహిళా శాస్త్రవేత్త. ఈవిడ వృక్షశాస్త్రంలో చాలా కృషి చేశారు. వృక్షశాస్త్ర శాఖలో సైటోజెనెటిక్స్ (అంటే జీవకణ నిర్మాణం, విధులకు సంబంధించిన శాస్త్రం), భూగోళ శాస్త్రంపై పరిశోధన జరిపార.ఈమె చెరకు, వంగ చెట్టు మీద చాలా పేరెన్నికైన పరిశోధన జరిపారు. అలాగే జానకీ అమ్మాళ్, కేరళ వర్షాధార అడవుల నుండి ఔషధపరంగా, వాణిజ్యపరంగా పలు విలువైన మొక్కలు సేకరించారు.
* ఈయనకు 1994 లో ఇంటర్నేషనల్ సొసైటీ ఫర్ టెక్నాలజీ ఇన్ ఎడ్యుకేషన్ (ISTE) సంస్థ వారి ఉత్తమ ఇంజనీరింగ్ కాలేజీ టీచర్ పురస్కారం, 
* 1995 లో వాస్విక్ ఇండస్ట్రియల్ రీసెర్చ్ పురస్కారం, 
* 1997 లో పర్యావరణ అనుకూల సాంకేతిక పరిజ్ఞానాల అభివృద్ధికి ఐ.ఐ.ఈ.ఈ పురస్కారం, 
* 2002 లో బరోడా మహారాజా సయాజిరావ్ విశ్వవిద్యాలయం యొక్క కెజి నాయక్ బంగారు పతాకం, 2005 లో అత్యుత్తమ విద్యావేత్తగా అన్నా విశ్వవిద్యాలయం జాతీయ అవార్డును అందుకున్నారు. 
* 2011 లో సివి రామన్ పురస్కారం, పారిశ్రామిక గ్రీన్ కెమిస్ట్రీ వరల్డ్ యొక్క గ్రీన్ కెమిస్ట్రీ పురస్కారాన్ని అందుకున్నాడు. ఈయనకు ఇండియన్ కెమికల్ కౌన్సిల్ 
* 2013 లో డిఎం త్రివేది లైఫ్ టైమ్ అచీవ్‌మెంట్ పురస్కారాన్ని అందుకున్నాడు. ఈయన 2015లో 15 వ ఎన్‌ఇఎస్ జగద్గురు శంకరాచార్య జాతీయ శాస్త్రవేత్త పురస్కారాన్ని  అందుకున్నాడు. 
* 1994 లో హిందూస్తాన్ లివర్ బియెనియల్ వారి కెమికల్ ఇంజనీర్ ఆఫ్ ది ఇయర్, 2006 లో కె. అంజి రెడ్డి ఇన్నోవేటర్ ఆఫ్ ది ఇయర్ పురస్కారం.

## మూలాలు

వర్గం:పద్మశ్రీ పురస్కార గ్రహీతలు
వర్గం:1952 జననాలు
సందీప్ మాధవ్

సందీప్ మాధవ్ తెలంగాణ రాష్ట్రంలోని హైదరాబాద్‌లో జన్మించారు.  తెలుగు సినిమాలో  చలనచిత్ర నటుడు. 

## కెరీర్
సందీప్ మాధవ్ తెలుగు చిత్ర పరిశ్రమలో తెలుగు సినీ నటుడు. 2012లో తెలుగు చిత్రం రైల్వే స్టేషన్‌తో సినీ పరిశ్రమలో ప్రవేశించాడు. తరువాత పూరి జగన్నాధ్  తెలుగు చిత్రం జ్యోతి లక్ష్మిలో సహాయక పాత్రలో నటించాడు. రామ్ గోపాల్ వర్మ వంగవీటి మోహన రంగా బయోపిక్ చిత్రం ద్వారా  ప్రధాన నటుడిగా అరంగేట్రం చేశారు. 2019లో జార్జ్ రెడ్డి బయోపిక్ లో నటించాడు.
## నటించిన సినిమాలు

## మూలాలు
 
వర్గం:తెలుగు సినిమా నటులు
సప్తగిరి ఎక్స్‌ప్రెస్ (సినిమా)

**సప్తగిరి ఎక్స్‌ప్రెస్** 2016లో విడుదలైన తెలుగు హాస్య చలనచిత్రం. సాయి సెల్యూలాయడ్ సినిమాటిక్ క్రియేషన్స్ పతాకంపై డా. కె. రవి కిరణ్ నిర్మాణ సారథ్యంలో అరుణ్ పవార్ దర్శకత్వం వహించిన ఈ చిత్రానికి విజయ్ బుల్గనిన్ సంగీతం అందించాడు. సప్తగిరి, రోషిణి ప్రకాష్, పోసాని కృష్ణ మురళి, సాయాజీ షిండే ప్రధాన పాత్రల్లో నటించారు. ఈ చిత్రానికి సప్తగిరి కథను అందించాడు. ఈ చిత్రం *తిరుడాన్* అనే  తమిళ పోలీస్ చిత్రాన్ని ఆధారం చేసుకొని రూపొందించబడింది. ఇందులో కానిస్టేబుల్ పాత్ర ఉంటుంది. ఈ చిత్రానికి మొదట కాటమరాయుడు అని పేరు పెట్టారు, పవన్ కళ్యాణ్ అదే పేరుతో సినిమా తీస్తున్నారని తెలుసుకున్న పవార్, సప్తగిరి సినిమా పేరును మార్చారు. ఈ చిత్రం 2016 అక్టోబరులో చిత్రీకరణ పూర్తి చేసుకొని, నవంబరులో విడుదల తేతి ప్రకటించబడింది. ఈ సినిమా విడుదలై మంచి సమీక్షలను అందుకుంది, బాక్సాఫీస్ వద్ద విజయవంతమైంది.

## కథ
రంగస్థల కళల్లో డిగ్రీ పూర్తిచేసిన సప్తగిరికి సినిమాలంటే ఇష్టంతో తన స్నేహితులో కలసి షార్ట్ ఫిల్మ్‌లు తీసుకుంటుంటాడు. నిజాయితీపరుడైన హెడ్ కానిస్టేబుల్ గా ఉన్న సప్తగిరి తండ్రి శివప్రసాద్ తన కొడుకుని పెద్ద పోలీస్ ఆఫీసర్‌ని చేయాలని కలలు కంటూ ఉంటాడు. సప్తగిరి ఏరియాలోని మాణిక్యం అనే ముఠా నాయకుడు తన గ్యాంగ్‌తో చైన్ స్నాచింగ్‌లు, అమ్మాయిలను వ్యభిచార కూపాల్లోకి నెట్టడం వంటి అరాచకాలు చేస్తుంటాడు. ఆ మాణిక్యానికి డీఎస్పీ పాపాయమ్మ (పోసాని కృష్ణమురళి) తోడుగా ఉంటాడు. అంతేకాకుండా అమ్మాయిలను వ్యభిచార కూపాల్లోకి నెట్టే గ్యాంగ్‌ను పాపాయమ్మ భార్య (హేమ) నడిపిస్తుంటుంది. మాణిక్యం అరాచకాలు అరికట్టాలని, అతన్ని ఎన్‌కౌంటర్ చేయాలని ఎస్పీ (షాయాజీ షిండే) డీఎస్పీ పాపాయమ్మను ఆదేశిస్తారు. అయితే మాణిక్యం, డీఎస్పీ, అతని భార్య అక్రమ దందాలపై హెడ్‌కానిస్టేబుల్ శివప్రసాద్ రహస్యంగా ఒక నివేదిక తయారుచేస్తాడు. ఈ విషయం తెలుసుకున్న డీఎస్పీ.. మాణిక్యంతో శివప్రసాద్‌ను చంపించేస్తాడు. తన తండ్రిని చంపిన దుర్మార్గులపై సప్తగిరి పగ తీర్చుకోవడం మిగతా కథ.

## నటవర్గం
* సప్తగిరి (సప్తగిరి)
* రోషిణి ప్రకాష్
* ఆలీ
* శకలక శంకర్
* పోసాని కృష్ణ మురళి
* సాయాజీ షిండే
* శివప్రసాద్
* తులసి
* అజయ్ ఘోష్

## సాంకేతికవర్గం
* దర్శకత్వం: అరుణ్ పవార్
* నిర్మాత: డా. కె. రవి కిరణ్
* రచన: సప్తగిరి
* సంగీతం: విజయ్ బుల్గనిన్
* ఛాయాగ్రహణం: సి. రాజ్ ప్రసాద్
* కూర్పు: గౌతంరాజు
* నిర్మాణ సంస్థ: సాయి సెల్యూలాయడ్ సినిమాటిక్ క్రియేషన్స్

## పాటలు

## మూలాలు

## ఇతర లంకెలు
* 

వర్గం:2016 తెలుగు సినిమాలు
వర్గం:ఆలీ నటించిన సినిమాలు
వర్గం:పోసాని కృష్ణ మురళి సినిమాలు
వర్గం:సాయాజీ షిండే నటించిన సినిమాలు
చిత్తూరు నగరపాలక సంస్థ

**చిత్తూరు నగరపాలక సంస్థ,** ఆంధ్రప్రదేశ్ రాష్ట్రం, చిత్తూరు జిల్లాలో చిత్తూరు పరిపాలనా నిర్వహణ భాధ్యతలు నిర్వర్తించటానికి ఏర్పడిన ఒక స్థానిక పౌర సంఘం.

## చరిత్ర
చిత్తూరు మొదట మూడవ గ్రేడు పురపాలక సంఘంగా 1917 సంవత్సరం లో ఏర్పడింది. తరువాత దీనిని 2 వ గ్రేడ్ గా 1950 లో మొదటి గ్రేడ్ గా 1965 లో,*స్పెషల్ గ్రేడ్* గా 1980 లో, తరువాత 2000 లో *సెలెక్షన్ గ్రేడ్ గా* అప్‌గ్రేడ్ చేయబడింది. నగరపాలక సంస్థ స్థాయికి 2012 సెప్టెంబర్ 7 న  కార్పొరేషన్‌కు అప్‌గ్రేడ్ చేయబడింది. 

## అధికార పరిధి
నగరపాలక సంస్థ 51 వార్డులతో, 95.97 కి.మీ విస్తీర్ణంలో విస్తరించి ఉంది.ఇందులో పద్నాలుగు గ్రామాలు ఉన్నాయి, అవి అనుపల్లే, బండపల్లె, దోడిపల్లె, కుక్కలపాల్, మంగసముద్రం, మంగసముద్రం (ఓబనపాలాలే), మాపాక్షమి, మురకంబట్టు, ముత్తిరేవుల, నరిగాపల్లె, రామపురం, తేనాబండ, తిమ్సం సల్లిపల్లె.  

## పరిపాలన
కార్పొరేషన్‌ను మేయర్ నేతృత్వంలోని ఎన్నుకోబడిన సంస్థ నిర్వహిస్తుంది. 2011 భారత జనాభా లెక్కల ప్రకారం కార్పొరేషన్ జనాభా 153,756. కార్పొరేషన్ ప్రస్తుత కమిషనర్ సి.ఓబులేసు, మేయర్ అముద.  

## మూలాలు

## వెలుపలి లంకెలు

వర్గం:పట్టణ స్థానికసంస్థలు
కాకినాడ నగరపాలక సంస్థ

**కాకినాడ నగరపాలక సంస్థ,** ఆంధ్రప్రదేశ్ రాష్ట్రం, కాకినాడ జిల్లాలో కాకినాడ పరిపాలనా నిర్వహణ భాధ్యతలు నిర్వర్తించటానికి ఏర్పడిన ఒక స్థానిక స్వపరిపాలనా సంస్థ 

## చరిత్ర
నగరంలో 50 వార్డులున్నాయి. 37 పరిసర గ్రామాలను కాకినాడలో విలీనం చేయాలని ప్రభుత్వం సంకల్పించింది. తద్వారా నగర జనాభా 8 లక్షలకు చేరే అవకాశం ఉంది. ఆ గ్రామాలు 1. రమణయ్యపేట 2. తిమ్మాపురం 3. వి వెంకటాపురం 4. పండూరు 5. నేమాం 6. పెనుమర్తి 7. తమ్మవరం 8. సూర్యారావుపేట 9. వాకలపూడి, 10. వలసపాకల 11. ఉప్పలంక, 12. గురజనాపల్లి, 13. చొల్లంగి, 14. చొల్లంగిపేట, 15. పెనుగుదురు, 16. కొరుపల్లి 17. నడకుదురు 18. జడ్‌ భావవరం, 19. అరట్లకట్ట 20. గొడ్డటిపాలెం, 21. కొవ్వూరు, 22. తూరంగి 23. కాకినాడ రెవెన్యూ విలేజ్‌, 24 కాకినాడ మేడలైన్‌, 25. ఇంద్రపాలెం, 26. చీడిగ, 27. కొవ్వాడ, 28. రేపూరు, 29. రామేశ్వరం, 30. గంగనాపల్లి, 31. స్వామినగర్‌, 32. ఎస్‌ అచ్యుతాపురం, 33. మాధవపట్నం, 34. సర్పవరం, 35. పనసపాడు, 36, అచ్చంపేట, 37 కొప్పవరం
## అధికార పరిధి
కార్పొరేషన్ అధికార పరిధి 30.51 కి.మీ. (3,28,400 చ.అ.) విస్తీర్ణంలో ఉంది.

## జనాభా
2011 భారత జనాభా లెక్కల ప్రకారం జనాభా 312,538. ఇది 1920 కు ముందు జనాభా కేవలం 50,000 కంటే కొద్దిగా ఎక్కవగా ఉండేది.1950 తరువాత నుండి విస్తరించడం ప్రారంభించింది.అప్పుడు కేవలం 20.31 కి.మీ.మాత్రమే ఉండేది. ప్రస్తుతం 2019 నాటికి కాకినాడలోని నగర సముదాయ ప్రాంతం  విస్తీర్ణంలో ఉంది. నగర పరిధిగా నియోజక వర్గాలు, కాకినాడ నగరపాలక  ప్రాంతాలు ఉన్నాయి.నగర పరిధిలో పట్టణాలు రమణయ్య పేట, సూర్యారావుపేట, గంగనపల్లి, సర్పవరం, వక్కలపూడి, తరంగి  ఉన్నాయి.    

## పరిపాలన
నగరపాలక సంస్థను మేయర్ నేతృత్వంలో ఎన్నుకోబడిన సంస్థ నిర్వహిస్తుంది. 

## మూలాలు

## వెలుపలి లంకెలు

వర్గం:ఆంధ్రప్రదేశ్ నగరపాలక సంస్థలు
కర్నూలు నగరపాలక సంస్థ

**కర్నూలు నగరపాలక సంస్థ, ** ఆంధ్రప్రదేశ్ రాష్ట్రం, కర్నూలు జిల్లాలో కర్నూలు పరిపాలనా నిర్వహణ బాధ్యతలు నిర్వర్తించటానికి ఏర్పడిన ఒక స్థానిక పౌర సంఘం. ఇది 1994లో పురపాలక సంఘంగా ఏర్పడింది. కర్నూలు ఆంధ్రప్రదేశ్ మధ్య పశ్చిమ భాగంలో తుంగభద్ర, హుంద్రీ నదుల దక్షిణ ఒడ్డున ఉంది. కర్నూలు 1953 నుండి 1956 వరకు ఆంధ్రప్రదేశ్ మాజీ రాజధాని. ఇది జిల్లాకు ప్రధాన కార్యాలయం.

## జనాభా గణాంకాలు
thumb|260x260px|alt=|స్వయంభూ శ్రీ అభీష్ట జ్ఞాన గణపతి దేవాలయం, కర్నూలు
2011 జనాభా లెక్కల ప్రకారం కర్నూలు జనాభా 4,053,463, ఇందులో స్త్రీ, పురుషులు వరుసగా 2,039,227, 2,014,236 ఉన్నారు. అక్షరాస్యత 77.37 శాతం. నగరం యొక్క జనాభా సాంద్రత చ.కి. 8700. 2011 నాటికి జనాభా పెరుగుదల 14.85%. నగరం యొక్క లింగ నిష్పత్తి 1000 మగవారికి 988 మహిళలు.మొత్తం జనాభాలో 4,60,330 మంది కర్నూలులో 1,54,367 మంది మురికివాడల్లో నివసిస్తున్నారు. వీరిలో ఎక్కువ మంది రోజువారీ కూలీలు, ఉద్యోగ కూలీలు, కాలానుగుణ కార్మికులు వంటి వారు జీవితాన్ని గడుపుతున్నారు. ప్రస్తుతం పట్టణంలో 104 స్థావరాలు ఉన్నాయి.

## అధికార పరిధి
నగరపాలక సంస్థ  విస్తీర్ణంలో విస్తరించి ఉంది. ఇది 51 ఎన్నికల వార్డులతో పాలన నిర్వహిస్తుంది. నగరం పరిధిలో మొత్తం 5045 వీధి దీపాలు ఉన్నాయి.

## స్థానం
ఇది రాజధాని నగరం నుండి 250 కిలోమీటర్ల దూరంలో ఉంది. ఇది 15.83330 N, 78.050 E వద్ద ఉంది. సముద్ర మట్టం నుండి సగటు ఎత్తు 273 మీ.నగరం గుండా ప్రవహించే ఇతర రెండు నదులు – నీవా, హుంద్రీ.

## వాతావరణం, వర్షపాతం
కర్నూలు నగరంలో సాధారణంగా ఉష్ణమండల వాతావరణం ఉంటుంది; శీతాకాలం నవంబరు నుండి ఫిబ్రవరి వరకు ఉంటుంది. వేసవి కాలం మార్చి నుండి జూన్ వరకు ఉంటుంది. వార్షిక వర్షపాతం 809.70 ఎంఎం.

## చరిత్ర
11 వ శతాబ్దానికి ముందు కర్నూలు పట్టణం గురించి పెద్దగా తెలియదు. ఇది తుంగభద్ర నది యొక్క దక్షిణ ఒడ్డున రవాణా ప్రదేశంగా అభివృద్ధి చేయబడింది. దీనిని సాధారణంగా ‘కండేనవోలు’ అని పిలుస్తారు. అలంపూర్ వద్ద దేవాలయాల నిర్మాణానికి రాతి రవాణా చేసే బండ్లకు ఇది ఒక జిడ్డు ప్రదేశం. దీనికి ‘కందేనావోలు’ అనే పేరు వచ్చింది. దీనిని 12 వ, 13 వ శతాబ్దాలలో చోళులు, తరువాత కాకతీయ రాజులు పరిపాలించారు. తరువాత ఇది జాగీర్దార్ల ఆధ్వర్యంలో దేశంలో స్వతంత్ర భాగంగా మారింది.ఇది ఆ తరువాత  విజయనగర రాజుల ప్రాభల్యం  క్రిందకు వచ్చింది. 16 వ శతాబ్దంలో అచ్యుతరాయ కర్నూలు కోటను నిర్మించాడు. 17 వ శతాబ్దంలో కర్నూలును గోపాల్ రాజా పరిపాలించాడు. అబ్దుల్ వహాబ్ రాజు గోపాల్ రాజాను జయించి 16 సంవత్సరాలు కర్నూలు రాజధానిగా చేసుకొని ఆ ప్రాంతాని పాలించాడు. ఈ పట్టణం 1686 లో మొఘల్ చక్రవర్తి ఔరంగజేబు ప్రభావానికి వచ్చింది. తరువాత ఈ పట్టణాన్ని దావూద్ ఖాన్ నుండి గులాం రసూల్ ఖాన్ (1823) వరకు నవాబులు పాలించారు. 1839 లో బ్రిటిషు ప్రభుత్వం నియంత్రణలోకి వచ్చింది. 1858 లో దీనిని సాధారణ నిబంధనల ప్రకారం కలెక్టర్‌కు అప్పగించారు. బ్రిటిషు పాలన 1947 వరకు కొనసాగింది. ఈ కాలంలో, కర్నూలు పట్టణం మద్రాసు అధ్యక్ష పదవిలో ఒక భాగం. 1953 లో ఆంధ్రలోని 11 జిల్లాలను మద్రాసు రాష్ట్రం నుండి వేరు చేసిన తరువాత, కర్నూలు 1953 అక్టోబరు 1 న ఆంధ్ర రాష్ట్రానికి ప్రధాన కార్యాలయంగా మారింది. పూర్వపు హైదరాబాదు రాష్ట్రంలోని తెలుగు మాట్లాడే ప్రాంతాలు ఆంధ్రప్రదేశ్‌లో విలీనం అయ్యాయి. తరువాత ఆంధ్రప్రదేశ్ రాష్ట్రం ఉనికిలోకి వచ్చింది. నవంబరు 1956 లో రాష్ట్ర రాజధాని కర్నూలు నుండి హైదరాబాదుకు మార్చబడింది. కర్నూలు జిల్లా ప్రధాన కార్యాలయంగా కొనసాగింది.

## మూలాలు

## వెలుపలి లంకెలు

వర్గం:ఆంధ్రప్రదేశ్ నగరపాలక సంస్థలు
వర్గం:1994 స్థాపితాలు
నెల్లూరు నగరపాలక సంస్థ

**నెల్లూరు నగరపాలక సంస్థ,** ఆంధ్రప్రదేశ్ రాష్ట్రం, శ్రీ పొట్టిశ్రీరాములు నెల్లూరు జిల్లాలో, నెల్లూరు పరిపాలనా నిర్వహణ భాధ్యతలు నిర్వర్తించటానికి ఏర్పడిన ఒక స్థానిక పౌర సంఘం 
thumb|260x250px|మహత్మా గాంధీ నెల్లూరు వచ్చిన సందర్బంగా తీసిన చిత్రం
## జనాభా
2011 భారత జనగణన గణాంకాల ప్రకారం నగరపాలక సంస్థ జనాభా 6,00,869. ఇది 1884 లో పురపాలక సంఘంగా స్థాపించబడింది. 2004 లో నగరపాలక సంస్థగా ఏర్పడింది.నగరపాలక సంస్థ పరిధి రెండు జోన్లుగా, 54 ఎన్నికల వార్డులుగా విస్తరించి ఉంది. నెల్లూరు జిల్లా పట్టణ జనాభాలో నెల్లూరు నగర జనాభా 65% ఉంటుంది. 

## అధికార పరిధి
నగరపాలక సంస్థ పరిధి  విస్తీర్ణంలో విస్తరించి ఉంది.కార్పొరేషన్‌ను మేయర్ నేతృత్వంలో ఎన్నుకోబడిన సంస్థ నిర్వహిస్తుంది. నగరం యొక్క ప్రస్తుత కమిషనర్ ఎస్.డిల్లీ రావు. ప్రస్తుత మేయర్ షేక్ అబ్దుల్ అజీజ్.  
## ఎన్నికలు
నెల్లూరు కార్పొరేషన్‌ కు 2021లో జరిగిన ఎన్నికల్లో 54 డివిజన్లలో 54 డివిజిన్లను  వైఎస్సార్‌సీపీ అభ్యర్థులు గెలుచుకున్నారు.
## మూలాలు

## వెలుపలి లంకెలు

వర్గం:శ్రీ పొట్టి శ్రీరాములు నెల్లూరు జిల్లా
భట్టాచార్య కోణం

గణాంకాలలో, **భట్టాచార్య కోణం**, **గణాంక కోణం** అని కూడా పిలుస్తారు. ఇది పరిమిత సంభావ్యత స్థలంలో నిర్వచించబడిన రెండు సంభావ్యత కొలతల మధ్య దూరం. ఇది నిర్వచించబడింది.

:  \Delta(p,q) = \arccos \operatorname{BC}(p,q) 

ఇక్కడ *p* *i*, *q* *i* అనేది *i* కోసం *i* పాయింట్‌కు కేటాయించిన సంభావ్యత &nbsp; = &nbsp; 1, &nbsp; ... &nbsp; *n*,

:  \operatorname{BC}(p,q) = \sum_{i=1}^n \sqrt{p_i q_i} 

**భట్టాచార్య గుణకం** . 

భట్టాచార్య దూరం గోళం యొక్క అనాథలో ఉన్న జియోడెసిక్ దూరం S^{n-1} పరివర్తన ద్వారా గోళంలో సంభావ్యత సింప్లెక్స్‌ను ప్రొజెక్ట్ చేయడం ద్వారా పొందవచ్చు p_i \mapsto \sqrt{p_i},\ i=1,\ldots, n .

ఈ దూరం ఫిషర్ మెట్రిక్‌కు అనుకూలంగా ఉంటుంది. ఇది క్వాంటం స్టేట్స్ మధ్య బ్యూర్స్ దూరం, విశ్వసనీయతకు సంబంధించినది, ఒకటి రెండు వికర్ణ రాష్ట్రాలకు

: \Delta(\rho,\sigma) = \arccos \sqrt{F(\rho, \sigma)}.

## మూలాలు

వర్గం:Pages with unreviewed translations
వర్గం:గణిత శాస్త్రము
ఒంగోలు నగరపాలక సంస్థ

**ఒంగోలు నగరపాలక సంస్థ,** అనేది ఆంధ్రప్రదేశ్ రాష్ట్రంలోని ఒంగోలు జిల్లా, ఒంగోలు నగరాన్ని పరిపాలించే ఒక పౌరసంఘం .  

## అధికార పరిధి
నగరపాలక సంస్థ 132.45 చదరపు కిలో మీటర్ల విస్తీర్నంలో విస్తరించి ఉంది.నగర పరిధిలో గృహాలు 61,694,ఎన్నికల వార్డులు 50, రహదారుల పొడవు 315కి.మీ., కాలువల పొడవు 740 కి.మీ.

## జనాభా
2011 భారత జనాభా గణాంకాల ప్రకారం నగరపాలక సంస్థ జనాభా 2,52,739. 

## పరిపాలన
నగరపాలక సంస్థ మేయర్ నేతృత్వంలోని ఎన్నుకోబడిన సంస్థ దీని పరిపాలన నిర్వహిస్తుంది.నగరపాలక సంస్థ  ప్రస్తుత కమిషనర్ ఎస్.వెంకట కృష్ణ. కార్పొరేషన్ కమిషనర్: ఎస్. వెంకట కృష్ణ 

## అవార్డులు, విజయాలు
2015 లో, పట్టణాభివృద్ధి మంత్రిత్వ శాఖ యొక్క *[[స్వచ్ఛ భారత్|స్వచ్ఛ భారత్ అభియాన్]] ప్రకారం నగరపాలక సంస్థ స్వచ్చ భారత్ కార్యక్రమంలో*  దేశంలో 357 వ స్థానంలో ఉంది.  

## ప్రస్తావనలు

## వెలుపలి లంకెలు

వర్గం:ఆంధ్రప్రదేశ్ స్థానిక సంస్థలు
తిరుపతి నగరపాలక సంస్థ

thumb|265x265px
 

**తిరుపతి నగరపాలక సంస్థ,** భారతదేశంలోని ఆంధ్రప్రదేశ్‌లోని తిరుపతి నగరాన్ని పరిపాలించే ఒక పౌరసంఘం.*స్మార్ట్ సిటీ* ప్రాజెక్టులో కనిపించే కాకినాడ, విశాఖపట్నాలతో పాటు రాష్ట్రంలోని మూడు సంస్థలలో ఇది ఒకటి. తిరుమల ఆంధప్రదేశ్ రాష్ట్రంలో ప్రసిద్ధి చెందినటువంటి కొండల మధ్యనున్న ఒక ఆధ్యాత్మిక కేంద్రం. నగరపాలక సంస్థ పరిధిలో 50 ఎన్నికల వార్డులు ఉన్నాయి

## చరిత్ర
మొదట ఇది పురపాలక సంఘం గా 1886 ఏప్రిల్ 1 న ఏర్పడింది. పురపాలక సంఘంగా వివిధ స్థాయిలను అధిగమించి 2007 మార్చి 2 న  నగరపాలక సంఘం ఏర్పడింది. 

మొదట పురపాలక సంఘంగా ఉన్నప్పుడు విస్తీర్ణం  కలిగి ఉంది.ఇది నగరపాలక సంస్థగా ఏర్పడిన తరువాత  వరకు విస్తరించింది.

## జనాభా

2001 లో 2, 28,202 ఉన్న పట్టణ జనాభా 2011 లో 3,74,260 కు పెరిగింది. గత దశాబ్దంలో 6.40% పెరిగింది. లింగ నిష్పత్తి 1000 మగవారికి 966 మహిళలు. అక్షరాస్యత రేటు 87.55%. పురుష జనాభాలో 92.74%, స్త్రీ జనాభాలో 82.21% అక్షరాస్యులు.

## పరిపాలన
దీనిలో తిరుపతి, రేణిగుంట ప్రధాన ప్రాంతాలు కాగా, 42  అల్పాదాయ నివాస ప్రాంతాలున్నాయి. నగరంలో 50 ఎన్నికల వార్డులున్నాయి.

### అల్పాదాయ నివాస ప్రాంతాలు
పట్టణంలోని 3.81 లక్షల జనాభాలో, 1,18,990 మంది ప్రకటించబడిన మురికివాడలు, పేద ప్రాంతాలలో నివసిస్తున్నారు. వీరిలో ఎక్కువ మంది రోజువారీ కూలీలు, ఉద్యోగ కూలీలు, కాలానుగుణ కార్మికులు వంటి వారు జీవితాన్ని గడుపుతున్నారు. ప్రస్తుతం పట్టణంలో 69 పేద స్థావరాలు ఉన్నాయి. వీటిలో ప్రకటించబడిన 42 మురికి వాడలునందు, 27 పేద స్థావరాల ప్రాంతాల నందు జీవిస్తున్నారు. 

## మూలాలు

## వెలుపలి లంకెలు
ఖమ్మం నగరపాలక సంస్థ

thumb|260x260px|ఖమ్మం రైల్వే స్ఠేషన్
thumb|260x260px|ఖమ్మం ప్రభుత్వ హాస్పటల్

**ఖమ్మం నగరపాలక సంస్థ,** అనేది భారతదేశంలోని తెలంగాణలోని ఖమ్మం జిల్లా ఖమ్మం నగరం పరిపాలనా నిర్వహణ అమలు జరిపే ఒక పౌర సంస్థ. ఇది 2012 అక్టోబరు 19న న ఏర్పడింది. 2016లో తెలంగాణ ప్రభుత్వం నుండి తెలంగాణ రాష్ట్ర ఆవిర్భావ పురస్కారం అందుకున్నది. 2011 భారత జనాభా లెక్కల ప్రకారం నగరపాలక సంస్థ పరిధిలో జనాభా 153,756 మంది ఉన్నారు. 

## చరిత్ర
ఖమ్మం మొదట 3 వ గ్రేడు పురపాలక సంఘంగా 1952 సంవత్సరంలో ఏర్పడింది. తరువాత దీనిని 1959 లో 2 వ గ్రేడుగా, 1980 లో 1 వ గ్రేడుగా, 2001 మే 18 న న *స్పెషల్ గ్రేడ్ గా* అప్‌గ్రేడ్ చేశారు. 

## అధికార పరిధి
నగరపాలక సంస్థ  విస్తీర్ణంలో విస్తరించి ఉంది.నగర పాలక సంఘం 51 ఎన్నికల వార్డులతో ఉంది.  పద్నాలుగు గ్రామాలను నగరపాలక సంస్థలో విలీనం చేశారు. నగరపాలక సంస్థలో విలీనమైన గ్రామాలలో బల్లేపల్లి, ద్వంసలపురం, ఎదులపురం, గొల్లగుడెం, గుడిమల్ల, గుర్రాలపాడు, కైకొండైగుడెం, ఖానాపురం. హవేలి, మల్లెమడుగు, పెద్దతండ, పోలేపల్లి, వెలుగుమట్ల, వెంకటగిరి ఉన్నాయి. 

## జనాభా
2011 భారత జనాభా లెక్కల ప్రకారం నగరపాలక సంస్థ పరిధిలో జనాభా 153,756 మంది ఉన్నారు 

## పరిపాలన
నగరపాలక సంస్థ మేయర్ నేతృత్వంలోని ఎన్నుకోబడిన సంస్థ నిర్వహిస్తుంది. కార్పొరేషన్ ప్రస్తుత కమిషనర్ జి. వేణుగోపాల్ రెడ్డి.  

## ఎన్నికలు
ఖమ్మం మునిసిపల్ కార్పొరేషన్ కోసం మొదటి ఎన్నికలు 2016 మార్చి 6 న జరిగాయి.పౌరసంఘం 50 డివిజన్లకు టిఆర్ఎస్, టిడిపి, కాంగ్రెస్-సిపిఐ కలయిక, సిపిఐ (ఎం), వైయస్ఆర్ కాంగ్రెస్, బిజెపి పార్టీలకు తోడు  స్వతంత్రులు మొత్తం 291 మంది అభ్యర్థులు బరిలో నిలబడ్డారు

## కార్పొరేటర్లు
2021, ఏప్రిల్ 30న ఎన్నికలు జరిగాయి. 2021, మే 7న పూనుకొల్లు నీరజ మేయర్‌గా, ఫాతిమా జోహ్రా డిప్యూటి మేయర్‌గా ఎన్నికయ్యారు.

# తేజావత్ హుస్సేన్
# మలీదు వెంకటేశ్వర్లు
# మలీదు జగన్
# దండా జ్యోతిరెడ్డి
# పల్లెబోయిన భారతి
# నాగండ్ల కోటి
# దొంగల సత్యనారాయణ
# లకావత్ సైదులు
# ఎస్కే జానీ
# చావా మాధురి
# సరిపూడి రమాదేవి
# చిరుమామిళ్ళ లక్ష్మీ
# కొత్తపల్లి నీరజ
# కూరాకుల వలరాజు
# రావూరి కరుణ
# మేడారాపు వెంకటేశ్వర్లు
# ధనియాల రాధ
# మందడపు లక్ష్మి
# చామకూర వెంకన్న
# బిక్కసాని ప్రశాంతలక్ష్మి
# ఆళ్ళ నిరీశారెడ్డి
# పల్లా రోజ్లీనా
# మగ్బూల్
# కమర్తపు మురళి
# గొల్ల చంద్రకళ
# పూనుకొల్లు నీరజ (మేయర్)
# దొడ్డా నగేష్ 
# గజ్జెల లక్ష్మీ
# కొప్పెర సరిత
# ముక్కల కమల
# యర్రా గోపి
# డి. సరస్వతి
# తోట ఉమారాణి
# రుద్రగాని శ్రీదేవి
# యల్లంపల్లి వెంకట్రావ్
# పనుమర్తి రామ్మోహన్ రావు
# ఫాతిమా జోహ్రా (డిప్యూటి మేయర్)
# ఆలియా షౌకత్ అలీ
# మడూరి ప్రసాద్
# దాదె అమృతమ్మ
# కర్నాటి కృష్ణ
# పాకలపాటి విజయ
# బీజీక్లెమెంట్ బేతమల్ల
# పాలెపు విజయ
# బుడిగం శ్రీను
# కన్నం వైష్ణవి
# మాటేటి అరుణ
# తోట గోవిందమ్మ
# డి.వెంకటేశ్వర్లు
# రాపర్తి శరత్
# శీలంశెట్టి రమ
# బుర్రి వెంకట్
# పగడాల శ్రీవిద్య
# మిక్కిలినేని మంజుల
# మోతారపు శ్రావణి
# పైడిపల్లి రోహిణి
# రఫిదాబేగం ముస్తాఫా
# దోరేపల్లి శ్వేత
# బట్టపోతుల లలితారాణి
# నిరంజన్

## మూలాలు

## వెలుపలి లంకెలు

వర్గం:తెలంగాణ నగర పాలక సంస్థలు
జెండాపై కపిరాజు (సినిమా)

**జెండాపై కపిరాజు** 2015, మార్చి 21న విడుదలైన తెలుగు చలనచిత్రం. సముద్రఖని దర్శకత్వం వహించిన ఈ చిత్రంలో నాని, శరత్ కుమార్, శివ బాలాజీ, అమలా పాల్, రాగిణి ద్వివేది నటించగా, జి. వి. ప్రకాష్ కుమార్ సంగీతం అందించాడు. ఈ చిత్రం ఏకకాలంలో తమిళంలో *నిమింధు నిల్* గా జయం రవితో రూపొందించబడి, 2014లో విడుదలయింది. నాని తన కెరీర్‌లో తొలిసారిగా ద్విపాత్రాభినయం చేశాడు. తమిళ సినిమా ఉన్నప్పటికి 2018లో తెలుగు చిత్రం తమిళంలో *వెలన్ ఎత్తుత్తిక్కు* పేరుతో అనువాదంచేసి విడుదలచేశారు.

## కథా సారాంశం
అవినీతిని అస్సలు సహించలేని అరవింద్‌ (నాని) కొందరు ప్రభుత్వ ఉద్యోగులని టార్గెట్‌ చేసి వాళ్ల బండారం బయటపెడతాడు. కౌంటర్‌ ఎటాక్‌లో వాళ్లు అరవింద్‌కి ఎదురుగా అచ్చంగా అలాగే ఉన్న మాయాకన్నణ్‌ని (నాని) తెచ్చి నిలబెడతారు. విజయం సాధిస్తున్నానని అరవింద్‌ అనుకుంటోన్న సమయంలో ఎదురు పడిన మాయాకన్నణ్‌ వల్ల మొత్తం రివర్స్‌ అవుతుంది. మరి అరవింద్‌ అనుకున్నది సాధిస్తాడా లేదా అన్నది మిగతా కథ.

## నటవర్గం

* నాని (అరవింద్ శివశంకర్, మాయకృష్ణన్-ద్విపాత్రాభినయం)
* శరత్ కుమార్ (సిబిఐ అధికారి మైఖెల్-అతిథి పాత్ర)
* శివ బాలాజీ (గోపి)
* అమలా పాల్ (ఇందుమతి)
* రాగిణి ద్వివేది (మాయకృష్ణన్ స్నేహితురాలు) 
* రేతిక శ్రీనివాస్ (సత్తెనపల్లి సావిత్రి)
* నాజర్ (హరీష్ చంద్ర)
* అనిల్ మురళీ
* శ్రీరంజని
* సుబ్బు పంచు (లాయర్ రాజశేఖర్)
* పార్వతి నాయర్ (సీతాలక్ష్మీ) 
* వెన్నెల కిషోర్ (సురేష్)
* తనికెళ్ళ భరణి (ఎంపి)
* నమో నారాయణ
* చిత్ర లక్ష్మణన్
* చంద్రమోహన్
* బేబి ఏంజిలా (ఇందుమతి సోదరి)
* బేబి ఆండ్రియా (ఇందుమతి సోదరి)
* జయం రవి (రాజాధిరాజా పాటలో అతిథి పాత్ర)
* ఆహుతి ప్రసాద్ (ఇందుమతి తండ్రి) 
* గౌరీ నంద

## సాంకేతికవర్గం
* రచన, దర్శకత్వం: సముద్రఖని
* నిర్మాత: కె.ఎస్. శ్రీనివాసన్
* సంగీతం: జి. వి. ప్రకాష్ కుమార్
* ఛాయాగ్రహణం: ఎం. సుకుమార్ - ఎం. జీవన్
* కూర్పు: ఎస్.ఎన్. ఫాజిల్
* నిర్మాణ సంస్థ: వాసన్ విజువల్ వెంచర్స్

## నిర్మాణం - విడుదల
2013, ఆగస్టు 1న అన్నపూర్ణ స్టూడియోలో ఈ చిత్రాన్ని ప్రారంభించారు. మొదటి షెడ్యూల్ షూటింగ్ ఒక రోజు తరువాత ప్రారంభమైంది. నాని 24 ఏళ్లు,18 ఏళ్లు ఉన్న వ్యక్తిగా ద్విపాత్రాభినయం చేశాడు. అమలా పాల్ రెండు భాషల్లో ప్రధాన పాత్రలో నటించింది. వాసన్ విజువల్ వెంచర్స్ పతాకంపై కెఎస్ శ్రీనివాసన్ ఈ చిత్రాన్ని నిర్మించాడు. ఈ చిత్రంలోని ప్రధాన పాత్రలో మేఘనా రాజ్ నటింస్తుందని వార్తలు వచ్చాయి. కానీ తను ఈ చిత్రంలో నటించడం లేదని ట్విట్టర్‌లో తెలిపింది. రాగిణి ద్వివేది ఒక ప్రధాన పాత్రలో నటించింది. 2013, మార్చి నాటికి ఈ చిత్రం షూటింగ్ 50% పూర్తయి, నాని పుట్టినరోజున ఫస్ట్‌లుక్ విడుదల చేయబడింది.  అదే నెలలో హైదరాబాద్‌లో షూటింగ్ ప్రారంభమైంది. అక్కడ 3 వారాలపాటు నాని, అమలా పాల్ కు సంబంధించిన సన్నివేశాలను చిత్రీకరించారు. 2013, నవంబరు 26న నాని తన ట్విట్టర్‌లో ఈ చిత్రంలోని తన రెండు పాత్రలకు సంబంధించిన ఫోటోలను విడుదల చేశాడు.  2013, డిసెంబరు 5న పత్రికా నోట్ విడుదలచేసి, ఆ రోజు ఈ చిత్రీకరణ పూర్తయిందని ప్రకటించారు. 2015, మార్చి 21న ఈ చిత్రం విడుదలైంది.

## పాటలు

ఈ చిత్రానికి తెలుగు, తమిళ భాషలో జి. వి. ప్రకాష్ కుమార్ సంగీతం అందించాడు. రెండు భాషల్లో పాటలకు అవే ట్యూన్లు ఉన్నాయి. 2013, డిసెంబరు 28న హైదరాబాదులోని శిల్పకళా వేదికలో సరిగమ మ్యూజిక్ ద్వారా పాటలు విడుదలయ్యాయి. ఈ చిత్రంలోని పాటలను అనంత శ్రీరాం రాశాడు.

## మూలాలు

## ఇతర లంకెలు

వర్గం:2015 తెలుగు సినిమాలు
వర్గం:నాజర్ నటించిన సినిమాలు
వర్గం:తనికెళ్ళ భరణి సినిమాలు
వర్గం:చంద్రమోహన్ నటించిన సినిమాలు
వర్గం:ఆహుతి ప్రసాద్ నటించిన సినిమాలు
లక్ష్మి నందన్ బోరా

**లక్ష్మి నందన్ బోరా** (1932 జూన్ 15 - 2021 జూన్ 3) భారతదేశ నవలా రచయిత, శాస్త్రవేత్త. అతను అసోం భాషలో 60కి పైగా అనేక నవలలు, లఘు కథలు రాసాడు. అందులో పురస్కారాన్ని అందించిన నవలలు పాతాల్ భైరవి, కాయకల్పలు ఉన్నాయి. అతను సాహిత్య పురస్కార పురస్కారాన్ని, సరస్వతీ సమ్మాన్ పురస్కారాలతో పాటు 2015లో భారత ప్రభుత్వం అందజేసిన పద్మశ్రీ పురస్కారాన్ని కూడా అందుకున్నాడు. కోవిడ్-19 వ్యాధి కారణంగా అతనూ 2021 జూన్ 3న మరణించాడు.

## తొలినాళ్ళ జీవితం
ఈయన 1932, జూన్ 15 న ఫులేశ్వర్ బోరా, ఫులేశ్వరి దంపతులకు అస్సాంలోని నాగావ్ జిల్లాలోని కుడిజా గ్రామంలోని హటిచుంగ్ వద్ద జన్మించాడు. ఈయన యుక్తవయసులో తన తల్లిదండ్రులు మరణించారు. ఈయన పెద్ద సోదరుడు కమల్ చంద్ర బోరా వద్ద పెరిగాడు. ఈయన నాగాన్ హైస్కూల్లో పాఠశాల విద్యను అభ్యసించాడు. గువహతిలోని కాటన్ కాలేజ్ స్టేట్ యూనివర్శిటీ నుండి ఫిజిక్స్ (బిఎస్సి) లో పట్టభద్రుడయ్యాడు, కోల్‌కతాలోని ప్రెసిడెన్సీ కాలేజీ నుండి మాస్టర్స్ డిగ్రీ (ఎంఎస్సి) పొందాడు. ఈయన ఆంధ్ర విశ్వవిద్యాలయంలో వాతావరణ శాస్త్రంలో పిహెచ్‌డి విద్యను అభ్యసించాడు. ఈయన తన కెరీర్‌లో ఎక్కువ భాగం జోర్హాట్‌లోని అస్సాం అగ్రికల్చరల్ యూనివర్శిటీలో ఫ్యాకల్టీ సభ్యునిగా పనిచేశాడు. ఈయన జోహన్నెస్ గుటెన్‌బర్గ్ విశ్వవిద్యాలయంలో విజిటింగ్ ప్రొఫెసర్‌గా రెండు పర్యాయాలు పనిచేశాడు.

## వ్యక్తిగత జీవితం
ఈయన 1961 లో మాధురిని వివాహం చేసుకున్నాడు. ఈ దంపతులకు ఒక కుమార్తె, ఇద్దరు కుమారులు. కుమార్తె నియోగ్ జోర్హాట్ లోని అస్సాం వ్యవసాయ విశ్వవిద్యాలయంలో జన్యుశాస్త్రం, మొక్కల పెంపకం ప్రొఫెసర్. కుమారులు త్రిదీబ్ నందన్ బోరా సీనియర్ రాష్ట్ర ప్రభుత్వ అధికారి. చిన్న కుమారుడు స్వరూప్ నందన్ ఇండియన్ ఇన్స్టిట్యూట్ ఆఫ్ టెక్నాలజీ గువహతిలో గణిత శాస్త్ర ప్రొఫెసర్.
## మూలాలు

## ఇతర పఠనాలు

* 
* 

## బాహ్య లంకెలు

* 

వర్గం:1932 జననాలు
వర్గం:జీవిస్తున్న ప్రజలు
వర్గం:పద్మశ్రీ పురస్కార గ్రహీతలు
వర్గం:అసోం వ్యక్తులు
కరీంనగర్ నగరపాలక సంస్థ

**కరీంనగర్ నగరపాలక సంస్థ**,తెలంగాణ రాష్ట్రంలోని కరీంనగర్ జిల్లా,కరీంనగర్ పరిపాలనను నిర్వహించే ఒక స్థానిక పాలకమండలి. మునిసిపల్ కార్పొరేషన్‌కు మేయర్, ప్రజాస్వామ్యయుతంగా ఎన్నుకోబడిన సభ్యులు నాయకత్వం వహిస్తారు.1987లో కరీంనగర్‌కు మొదట పురపాలక సంఘం హోదా పొందింది.తరువాత దీనిని 2005 మార్చి 5న కరీంంగర్ నగరపాలక సంస్థగా అప్‌గ్రేడ్ చేశారు.

## మేయర్ , డిప్యూటీ మేయర్
2020 జనవరి 29 న నగరపాలక సంస్థ మేయర్ జరిగిన ఎన్నికలలో మేయరు పదవికి (యుఆర్ జి )  తెలంగాణ రాష్ట్ర సమితికి చెందిన వై. సునీల్‌రావు ఎన్నికయ్యాడు.అలాగే డిప్యూటీ మేయర్ (యుఆర్) పదవికి తెలంగాణ రాష్ట్ర సమితికి చెందిన చల్లా స్వరూపరాణిని ఎన్నికైంది.

## దర్శనీయ ప్రదేశాలు/దేవాలయాలు
* రేకుర్తి శ్రీ లక్ష్మీనరసింహస్వామివారి ఆలయం  
ఈ ఆలయం కరీంనగర్ నగరశివారులలో ఉంది.
## మేయర్లు
* డి శంకర్ - 2005 నుండి 2009 వరకు
* సర్దార్ రవీందర్ సింగ్ - జులై 2014 నుండి 2019 వరకు 
* యాదగిరి సునిల్ రావు - జనవరి 2020 నుండి 2025 
*కొలగాని శ్రీనివాస్ 2026 ఫిబ్రవరి 16 - ప్రస్తుతం
## మూలాలు

## బయటి లింకులు

వర్గం:తెలంగాణ నగర పాలక సంస్థలు
షేక్ దాదపీర్

షేక్ దాదాపీర్ ఆంధ్రప్రదేశ్ లోని కడప జిల్లా పోరుమామిళ్ల మండలానికి చెందిన ఉపాధ్యాయుడు. రాష్ట్రపతి అవార్డు గ్రహీత. 2012 ఢిల్లీలో అప్పటి రాష్ట్రపతి అయిన ప్రణబ్ ముఖర్జీ గారిచే జాతీయ ఉత్తమ ఉపాధ్యాయ అవార్డు అందుకున్నారు. 

## పురస్కారాలు
షేక్ దాదాపీర్ ఇండో-థాయిలాండ్ అంతర్జాతీయ పురస్కారానికి ఎంపికైనారు. కొత్తడిల్లీకి చెందిన All India Development Association అను సంస్థ, ఇతనిని ఈ పురస్కారానికి ఎంపిక చేసింది. పర్యావరణ పరిరక్షణ, మూడనమ్మకాలపై ఇతను విశేషకృషికి, ఈ పురస్కారాన్ని, ఫిబ్రవరి-15 న బ్యాంగ్ కాక్ లో ప్రదానం చేస్తారు.

## మూలాలు


## వెలుపలి లంకెలు

వర్గం:జాతీయ ఉత్తమ ఉపాధ్యాయ అవార్డు గ్రహీతలు
ఎటాక్ (2016 సినిమా)

**ఎటాక్** 2016, ఏప్రిల్ 1న విడుదలైన తెలుగు చలనచిత్రం. సి. కళ్యాణ్ నిర్మాణ సారథ్యంలో రామ్ గోపాల్ వర్మ దర్శకత్వం వహించిన ఈ చిత్రంలో మంచు మనోజ్ కుమార్, జగపతిబాబు, సురభి, ప్రకాష్ రాజ్, వడ్డే నవీన్
తదితరులు నటించగా, రవిశంకర్ సంగీతం అందించాడు.

## కథా సారాంశం
గురు రాజ్ (ప్రకాశ్ రాజ్) తను చేస్తున్న దందాలు మానేసి మంచిగా బ్రతకాలనుకొని, గతాన్ని వదిలి కొత్త జీవితాన్ని ప్రారంభిస్తాడు. గురు ముగ్గురు కొడుకులు కాళి (జగపతి బాబు), గోపి (వడ్డె నవీన్), రాధ (మంచు మనోజ్) ఎవరికి వారుగా బ్రతికేస్తుంటారు. అదే సమయంలో పాత కక్ష్యల నేపథ్యంలో గురు దారుణ హత్యకు గురౌతాడు. తండ్రి హత్య వెనుక ఉన్న వ్యక్తులు కనుక్కునే క్రమంలో కాళి కూడా హత్య చేయబడుతాడు. ఈ హత్యలకు గల కారణాలు ఏంటి, సత్తూ (అభిమన్యుసింగ్) కు గురుకి ఉన్న సంబంధం ఏంటి, ఈ హత్య మిస్టరీను రాధా ఎలా కనుక్కున్నాడు అనేది మిగతా కథ.

## నటవర్గం
* మంచు మనోజ్ కుమార్ (రాధాకృష్ణ "రాధ")
* జగపతిబాబు (కాలీ)
* సురభి (వల్లీ)
* ప్రకాష్ రాజ్ (గురు రాజ్)
* వడ్డే నవీన్ (భూపి)
* అభిమన్యు సింగ్ (సట్టు)
* పూనమ్ కౌర్ (సఖి)
* మంజు భార్గవి (గురు రాజ్ భార్య)
* చలపతిరావు (మస్తాన్)
* నర్సింగ్ యాదవ్ (భద్రి)

## సాంకేతికవర్గం
* రచన, స్క్రీన్ ప్లే, దర్శకత్వం: రామ్ గోపాల్ వర్మ
* నిర్మాత: సి. కళ్యాణ్
* కథ: సమీర్ చంద్ర
* సంగీతం: రవి శంకర్
* ఛాయాగ్రహణం: అంజి
* కూర్పు: అన్వర్ ఆలీ
* నిర్మాణ సంస్థ: సి.కె. ఎంటర్టైన్మెంట్స్
* పంపిణీదారు: సుభా శ్వేత ఫిల్మ్స్

## పాటలు

ఈ చిత్రంలోని పాటలను సిరాశ్రీ రాయగా, రవి శంకర్ సంగీతం అందించాడు. లహరి మ్యాజిక్ ద్వారా పాటలు విడుదలయ్యాయి.

## నిర్మాణం

### చిత్రీకరణ
ఈ చిత్రం 2015, ఫిబ్రవరి 20న అధికారికంగా ప్రారంభించబడింది. మరుసటి రోజు నుండి రెగ్యులర్ షూటింగ్ ప్రారంభమైంది. ఈ చిత్రంలోని కొన్ని ముఖ్యమైన సన్నివేశాలను హైదరాబాదులోని ఒక ఆర్.టి.ఓ. కార్యాలయంలో చిత్రీకరించారు.

### నటీనటులు ఎంపిక
1993లో వచ్చిన గాయం సినిమా తర్వాత రామ్ గోపాల్ వర్మతో జగపతి బాబు చేస్తున్న రెండవ సినిమా ఇది. మనోజ్ కు వర్మతో ఇది తొలిచిత్రం కాగా, జగపతి బాబుతో కరెంట్ తీగ తరువాత ఇది రెండవ సినిమా. వడ్డే నవీన్ ఈ చిత్రంలో కీలకమైన పాత్ర పోషించాడు. బీరువా సినిమాలో నటించిన సురభి ఈ చిత్రంలో ప్రధానపాత్రలో నటించింది.

## విడుదల
2015, మే 30న ఈ చిత్ర మొదటి మోషన్ పోస్టర్ విడుదలయింది. 2015, మే 31న థియేట్రికల్ ట్రైలర్ విడుదలయింది. 2016, ఏప్రిల్ 1న ఈ చిత్రం విడుదలయింది.

## మూలాలు

## ఇతర లంకెలు
* 

వర్గం:2016 తెలుగు సినిమాలు
వర్గం:జగపతి బాబు నటించిన సినిమాలు
వర్గం:ప్రకాష్ రాజ్ నటించిన సినిమాలు
వర్గం:చలపతి రావు నటించిన సినిమాలు
కొనిరెడ్డి విజయమ్మ

thumb
కొనిరెడ్డి విజయమ్మ (కె.విజయమ్మ) ఆంధ్రప్రదేశ్ లోని వైఎస్ఆర్ జిల్లా, బద్వేలుకు చెందిన మహిళా రాజకీయ నాయకురాలు, బద్వేలు నియోజకవర్గం మాజీ ఎమ్మెల్యే దివంగత మాజీ మంత్రి బిజివేముల వీరారెడ్డి కుమార్తె

## జీవితవిశేషాలు

ఈమె బద్వేలు శాసనసభ నియోజక వర్గంనుండి 2001 సంవత్సరంలో టీడీపీ తరుపున శాసనసభ్యురాలిగా ఎన్నికయ్యారు. తండ్రి మరణానంతరం 2001 లో జరిగిన ఎన్నికల్లో టీడీపీ తరపున పోటీ చేసి ప్రత్యర్థి  వి. శివరామక్రిష్ణారావుపై 19,368 ఓట్లల తేడాతో విజయం సాధించింది.

## ప్రస్తావనలు
* 2004 ఆంధ్రప్రదేశ్ రాష్ట్ర శాసనసభ ఎన్నికలు అఫిడవిట్ వివరాలు పోటీ చేసే అభ్యర్థుల జాబితా భారతదేశ జాతీయ ఎన్నికల కమిషన్.
* కె.విజయమ్మ ఫేస్బుక్ అధికారిక పేజీ

## మూలాలు

వర్గం:కడప జిల్లా మహిళా రాజకీయ నాయకులు
వర్గం:కడప జిల్లా నుండి ఎన్నికైన మహిళా శాసన సభ్యులు
ఎం.ఎన్. కృష్ణమణి

**ఎం.ఎన్. కృష్ణమణి** ( 1948 ఏప్రిల్ 26 - 2017 ఫిబ్రవరి 15) ఈయన భారత సుప్రీంకోర్టులో సీనియర్ న్యాయవాది, సుప్రీంకోర్టు బార్ అసోసియేషన్ ఆఫ్ ఇండియా మాజీ అధ్యక్షుడు. ఈయన పద్మశ్రీ పురస్కార గ్రహీత.

## తొలినాళ్ళ జీవితం
ఈయన 1948, ఏప్రిల్ 26న జన్మించాడు. ఈయన రామకృష్ణ మిషన్ బాలుర ఉన్నత పాఠశాల, వైష్ణవ్ కళాశాల, ప్రెసిడెన్సీ కళాశాల, మద్రాసులోని లా కాలేజీలో తన విద్యను అభ్యసించాడు. మద్రాసులోని ప్రెసిడెన్సీ కళాశాల నుండి జియాలజీలో బిఎస్సి, మద్రాసులోని మద్రాస్ లా కాలేజీ నుండి లా విద్యను పూర్తిచేసాడు.
## కెరీర్
ఈయన 1971 లో మద్రాసులో న్యాయవాదిగా చేరాడు. ఈయన మద్రాస్ హైకోర్టులో తన అభ్యాసాన్ని ప్రారంభించాడు, వివిధ న్యాయ రంగాలలో విస్తృతమైన అనుభవాన్ని కలిగి ఉన్నాడు. ఈయన 1971-1981 వరకు మద్రాసులో (ఇప్పుడు చెన్నై) యువ న్యాయవాదిగా పేరుగాంచాడు. ఈయన రిట్ జురిస్డిక్షన్లో ప్రావీణ్యం పొందాడు, ఈయన రోజుకు కనీసం ఒక రిట్ పిటిషన్లో హాజరవడం మూలాన ఈయనను "రిట్ ఎ డే లాయర్" అని పిలిచేవారు. ఈయన 1981 లో సుప్రీంకోర్టులో ప్రాక్టీస్ చేయడానికి ఢిల్లీకి వెళ్ళాడు. భారతదేశంలోని వివిధ రాష్ట్రాల్లో ఉన్న దాదాపు అన్ని హైకోర్టులలో హాజరయ్యాడు. ఈయన యూనియన్ ఆఫ్ ఇండియా, వివిధ రాష్ట్ర ప్రభుత్వాలు, చట్టబద్ధమైన అధికారులు, జాతీయం చేసిన బ్యాంకుల కోసం భారత సుప్రీంకోర్టు ముందు తన వాదనలు వినిపించాడు. ఈయన కాంగ్రెస్ పార్టీకి చెందిన కొంతమంది నాయకుల తరఫున తిరిగి రాజీవ్ గాంధీ హత్యలో జస్టిస్ వర్మ కమిషన్, జస్టిస్ జైన్ కమిషన్ ముందు తన వాదనలు వినిపించాడు. ఎల్‌టిటిఇపై నిషేధానికి సంబంధించి జస్టిస్ నాగ్ కమిషన్, జస్టిస్ దేవేంద్ర గుప్తా కమిషన్ ముందు తమిళనాడు ప్రభుత్వం తరపున వాదించాడు. ఈయన హిందువుల తరఫున అలహాబాద్ హైకోర్టు ఫుల్ బెంచ్‌లో రామ్ జన్మ భూమి కేసులో వాదించాడు. 
## పురస్కారాలు
ఈయన 1998 లో సివిల్ లాలో రాణించినందుకు గాను "నేషనల్ లా డే అవార్డు" అందుకున్నాడు. ఈయనకు 2005 లో సెంటెనరియన్ ట్రస్ట్ ప్రతిష్ఠాత్మక "సేవా-రత్న అవార్డు"తో సత్కరించింది. 2005 లో "సెక్యులర్ ఇండియా హార్మొనీ అవార్డు" వరించింది. 2009 లో గణేష్ నాట్యలయ, గాయత్రి ఫైన్ ఆర్ట్స్ సొసైటీ చేత "శ్రేష్ట కళా ప్రచారక్ అవార్డు". 2016 లో భారత ప్రభుత్వం ప్రజా వ్యవహారాల రంగంలో తను సేవలకు గాను పద్మశ్రీ పురస్కారాన్ని ప్రదానం చేసింది.

## వ్యక్తిగత జీవితం
ఈయన భార్య రాధా భరత నాట్య డాన్సర్, గాయని. వీరికి ఒక కుమారుడు, ముగ్గురు కుమార్తెలు. ఈయన కుమారుడు అనిరుధ్ సైనాథ్ ఒక కళాకారుడు, ముగ్గురు కుమార్తెలు న్యాయవాదులు. ఈయన భార్య 2007 అక్టోబరు 9 న మరణించింది.
## మూలాలు

వర్గం:జన్మస్థలం తెలియని వ్యక్తులు
వర్గం:పద్మశ్రీ పురస్కార గ్రహీతలు
వర్గం:న్యాయవాదులు
చేతి వ్రాత అధ్యయన శాస్త్రం

చేతివ్రాత అధ్యయన శాస్త్రం(గ్రాఫాలజి) ఆంగ్ల అక్షర చేతి వ్రాతను, సంతకమును పరిశీలించి ఆ వ్రాసిన వ్యక్తియొక్క మానసిక స్తితిని అతని లేదా ఆమె వ్యక్తిత్వ లక్షణాలను అంచనా వేయడం జరుగుతుంది.అది ఒక అనుభవం కల్గిన పరిశీలకుడు అంచనా చేస్తే దానిలో 60 నుంచి 75% ఖశ్చితత్వం ఉండే అవకాశం ఉంది.